00:58 / 31.12.2017\nЗимбабвелик оила Бангкокнинг Суварнабхуми аэропортида куздан бери яшаб келмоқда. Улар Таиландга сайёҳлик визалари билан келишган, сентябрда Бангкокдан Европага учиб кетишмоқчи бўлишган, бироқ бунинг уддасидан чиқиша олмаган. Зимбабвеликлар аэропортдан ташқарига чиқа олишмайди, чунки уларнинг Таиланддаги визалари муддати тугаб бўлган.\n4 нафар катта ёшли зимбабвелик ва 4 нафар бола Зимбабвега сиёсий сабабларга кўра қайтишни исташмаяпти. Улар ҳукумат томондан таъқиб қилинишлари мумкинлигидан қўрқишмоқда. Зимбабвенинг янги президенти Эммерсон Мнангагва мамлакатнинг қочоқликда юрган фуқароларини қайтишга чақирган, бироқ ҳамма ҳам унга ишонмаяпти.\nТўнғич фарзанди 11 ёшда бўлган оила Таиландни бир неча марта тарк этишга уринган. Аввал улар Испанияга учиб кетишмоқчи бўлишган, бироқ улардан бирортасида Шенген визаси бўлмаган. Сўнгра улар Дубайга учиб кета олишган, бироқ Дубайда улар яна Бангкокга қайтарилганлар.\nОила ҳақида аэропорт ходимлари туфайли маълум бўлди. Суварнабхуми аэропортида жойлашган Dior дўкони ходими оила ҳақида фейсбукда сўзлаб берган. У гапларининг тасдиғи сифатида Машиа исмли қизчага совға бераётгани тасвирланган суратни илова қилган. “Машиа, Милан, Иден ва Танакани Рождество билан табриклайман. Умид қиламанки, сиз яқин орада уйга қайта оласиз”, деб ёзган дўкон ходими. Шундан кейин бу оила ҳақида етакчи ОАВ ёза бошлаган.\nАэропортнинг иммиграция бюроси вакилининг маълум қилишича, оила БМТнинг қочқинлар ишлари бўйича комиссиясига сиёсий бошпана берилишини сўраб мурожаат қилган, бироқ ҳозирча бу масала бўйича жавоб йўқ. Аэропорт ходимининг айтишича, оиланинг воқеаси унча фожиали эмас, уларда кўплаб вариантлар бор. Ҳозирча аэропорт ходимлари оила ҳақида ғамхўрлик қилмоқдалар.\nFacebook’дан фойдаланиш бўйича шаҳарлар ўртасидаги чемпион аниқланди


Чимкентда “Астана” телеканали мухбири полиция томонидан калтакланди\n2 мартга ўтар кечаси Чимкент шаҳрида полиция маҳаллий автоуловлар бозорида ёнғин содир бўлганлиги тўғрисида репортаж тайёрлаётган Остона телекомпаниясининг мухбири Баҳромбек Толибжоновга қарши куч ишлатди.\nТолибжоновнинг сўзларига кўра, полицияда уни боғлаб, юзига ва буйракларига урган.\nТолибжонов 31-каналдаги ҳамкасби Баҳром Абдуллаев билан бозордаги ёнғинни ёритиш учун боришганини айтмоқда. Толибжоновнинг сўзларига кўра, унинг ҳамкасби фильмни хавфсизлик қоидаларига риоя қилган ҳолда бошлаган, аммо полиция фильмни суратга олишни тақиқлаган. Журналистнинг сўзларига кўра, Абдуллаев жилет кийган, унинг нишони бўлган.\n- Мен ҳам журналистман, дедим ва ишимизга аралашмасликни илтимос қилдим. Кейин иккита полициячи қўлларим ва оёқларимни ушлаб, судраб олиб, милиция машинасига жойлаштирди. Улар мени судраб юришганида, улар юзимга ва буйракларимга уришди, — деди журналист.\nШундан сўнг ОАВ вакиллари Абай тумани полиция бўлимига олиб кетилган. Астана телеканали мухбири унга қилинган ҳужум ҳақида ариза ёзди.\nЧимкент полиция бўлими Толибжоновнинг баёнотини қабул қилди. Хабар қилинишича, у ва Абдуллаевни бўлим бошлиғи қабул қилган.\nПолиция департаменти матбуот хизмати ушбу ҳодиса юзасидан расмий текширув бошланганини айтди. Ҳозирча жиноий иш қўзғатилмаган.\n- Жиноят кодексининг 158-моддасига биноан журналистнинг касбий фаолиятига тўсқинлик қилиш фактлари мавжуд. Уларнинг [ходимлари] ушбу модда бўйича жиноий жавобгарликка тортилиши мумкин. Шунингдек, маъмурий 73-1-модда («Қасддан соғлиққа озгина зарар етказиш») бўйича ариза ёзишишлари ҳам мумкин. Журналистнинг танасида калтакланиш аломатлари бўлмаса ҳам, калтаклаш оқибатида айбдор жаримага тортилиши ёки ҳибсга олиниши мумкин», — дейди «Адил сўз» матбуотни ҳимоя қилиш ташкилоти адвокати Галия Аженова.\nҚозоғистонда журналистлар хавфсизлик кучларининг ўз ишларига тўсқинлик қилишга уринишларига тез-тез дуч келишади.\nЎтган йилнинг октябрь ойида Нур-Султонда мухбир Сания Тойкен полиция қўлидан жароҳат олган эди. Унга тинч митинг иштирокчиларининг ҳибсга олинишини ёритиш пайтида ҳужум қилинган. Халқаро ташкилотлар Нур-Султонни мухбирга қилинган ҳужумни чуқур ўрганиб чиқишга ва айбдорларни жазолашга чақирди.\nҚозоғистон матбуотни ҳимоя қилиш бўйича халқаро “Reporters sans frontières” (RSF) ташкилоти томонидан «матбуот эркинлиги билан боғлиқ қийин вазиятга эга» мамлакат сифатида таснифланган. РRSF Жаҳон матбуот эркинлиги индексида Қозоғистон 180 мамлакат ичида 157-ўринни эгаллади.


Александр Гейнрих ЖЧга чиқиш учун қайси ўйин ҳал қилувчи бўлишини айтди\n04:06 / 11.06.2017\nЎзбекистон миллий терма жамоаси ҳужумчиси Александр Гейнрих ФИФА расмий сайтига интервью берди. ЎФФ матбуот хизмати ушбу интервьюни чоп этди.\nСуҳбат чоғида тажрибали футболчи фаолиятидаги қийинчиликлар, саралаш босқичидаги бўлажак тўқнашувлар, ЖЧ–2018 турнирига чиқиш орзуси ҳамда Сурияга қарши ўйиндаги селфи ҳақида сўзлаб берди.\nФИФА мухбири Александр Гейнрихнинг Сурия билан ўйинда олган селфисига олдиндан тайёргарлик кўрган-кўрмагани ҳақидаги саволга қуйидагича жавоб берди: «Сурия билан ўйиндаги селфи ўз-ўзидан келиб чиқди. Журналист телефонини менга узатди ва ажойиб эҳтирослар остида селфига тушдик».\n«Тотти менга ёқади, у ҳақиқий афсона. Унинг сўнгги ўйинини кўрдим ва футбол билан хайрлашганини кўриб йиғладим. У сингари гол нишонлаганимдан мамнунман», – дея жавоб берди ҳужумчи.\nЎзбекистонлик ҳужумчи Россияда бўлиб ўтадиган Жаҳон чемпионатига чиқиш истаги ҳақида қўйидаги фикрларни билдирди: «Россиядаги ЖЧга боришни жуда ҳам хоҳлардим. ЖЧ қандай экани ҳақида тушунчага эгаман, чунки 2003 йили БААдаги U-20 Жаҳон чемпионатида иштирок этганман. Россиядаги ЖЧ–2018 турнирида қатнашиб, кейин фаолиятимни тугатишни истардим».\n«Россияга биринчи борганимда жуда ёш эдим ва у ерда футбол ўйнаш осон эмаслигини тушундим. Машҳур лига, номдор футболчилар, катта пул. Асосий таркиб аъзоси бўлиш осон бўлмаганини тан олиш керак. БААда умуман бошқача бўлган: ўзгача техника ва ноодатий маданият. Россия ва БААдаги фаолиятим давомида ўзим учун керакли хулосалар чиқариб, тажриба тўплаганман.\nЖанубий Кореяда эса қийналганман. Бу ердаги ҳаёт тарзи, маҳаллий овқатлар, шунингдек, машғулотларга кўникиш осон кечмаган. Бир ой ўтгач К-Лигада менга мушкул бўлишини тушундим. Менимча, Кореядаги карьерам энг қийини бўлган. Қозоғистонда ҳам анчадан буён ўйнайман ва бу ер менга маъқул. Қозоғистон ва Ўзбекистон бир-бирига яқин бўлгани учун деярли барча нарсалар бир хил ва айнан шу нарса менга қулайлик яратмоқда», – деди ўзбекистонлик хужумчи.\nМаълумот ўрнида: Александр Гейнрих фаолияти мобайнида «Дўстлик» (2001), «Пахтакор» (2002, 2005, 2007–2011), ЦСКА (2003–2004, Россия), «Торпедо» (2005–2006, Россия), «Сувон Блюуингс» (2011, Ж.Корея), «Эмирейтс» (2012, БАА), «Актобе» (2012–2014, Қозоғистон), «Локомотив» Тошкент (2014) клубларида тўп сурган. 2015 йилдан буён эса у Қозоғистоннинг «Ордабаси» жамоаси шарафини ҳимоя қилмоқда.\n«Мен шахсий натижа ёки рекордлар ортидан қувмайман. Футбол – жамоавий ўйин ва бу энг асосийси», – деди Гейнрих.\n«Бу ҳақда гапиришга ҳали эрта. Жанубий Кореяга қарши ўйин ҳал қилувчи бўлиши учун олдиндаги ўйинларда очко олишимиз керак. Кейин кореяликларга қарши ўйинни ҳал қилувчи десак бўлади. «ЖЧ–2018 мусобақасига автоматик равишда йўл олиш учун бор кучимизни берамиз. Барчаси ўз қўлимизда», – деди ҳужумчи.\nМаълумот ўрнида: ЖЧ–2018 турнирига саралаш босқичи «А» гуруҳи 7-туридан кейин вазият қуйидагича: Эрон 17 очко билан пешқадам. Жанубий Корея 13 очко, Ўзбекистон 12 очко билан мос равишда 2–3 ўринларни эгаллаб турибди. Гуруҳдаги 4–6 ўринларни эса тегишли равишда Сурия (8 очко), Хитой (5 очко) ва Қатар (4 очко) эгаллаган.\nАлександр Гейнрих Ўзбекистон сафида гол урса қандай нишонлаши ҳақидаги саволга қуйидагича фикр билдирди. «Навбатдаги голимни қандай киритишимни ТВ орқали кўрасиз. Бу сиз учун «сюрприз» бўлади», – дея интервьюга якун ясади Александр Гейнрих.\nФИФА Ўзбекистон МТЖ Александр Гейнрих


Муҳаммад Али - ишқ, тушуниш ва ҳақиқат излаб чиққан сайёҳ\nШанба куни эрта тонгда ўғлим ёнимга келиб, дада Муҳаммад Али вафот этибди, деди.\nЭтим жимирлаб кетди: болалигим қаҳрамони вафот этганди.\nБолалигимда бир муддат Муҳаммад Али сингари машҳур боксчи бўлишни орзу қилгандим.\nХонамдаги деворга Қуръони Каримни ўпиб турган оқ-қора суратини ёпиштириб қўйгандим.\nДарров компютеримни очдим, интернетга кирдим.\nҚайси веб саҳифага қарамай, Муҳаммад Алининг ўлими бош хабарга айланганди.\nБир неча соат Ютубда унинг ринг ичидаги муштлашувлари ва ринг ташқарисидаги оташин нуқтларини томоша қилдим.\nБир неча йил муқаддам ўзбекчага ўгирганим Муҳаммад Алининг “Капалак руҳи” китобига яна бир бор кўз югуртирдим.\nСўнгида беихтиёр қилган хулосам шу бўлди: Муҳаммад Али 20 асрнинг энг буюк одами эди.\nМуҳаммад Алининг "Капалак руҳи" китобидан\nОдамлар мендан доимо боксдан кетгач нима иш билан шуғулланишим ҳақида сўрашарди. Мен доимо бир хил жавоб қайтарардим: "Ҳақиқий Муҳаммад Алини ҳали кўрганингиз йўк".\nҲақиқий ҳаёт йўлим боксдан кетганимдан кейин бошланди. Муштлашиб юрган пайтларимда мушакларимни келиштирган бўлсам, спортдан кетгач маънавий юксалишга эътибор қаратдим.\nДунёга назар ташлар эканман, мен кўплаб инсонларнинг гўзал ва ҳашаматли уйлар барпо этишгани, аммо вайроналар ичида яшашларини кўраман. Биз аксар вақтимизни яшашга эмас, балки яхши яшашни ўрганишга сарфлаймиз. Мен сиз билан улашишга умид қилганим - ҳаётим давомида шаклланган эътиқодимдир. Менга маънавий озуқа берган ва руҳлантирган фалсафалар, ўгитлар ва идеалларнинг кўпини Исломни ўрганиш жараёнида олдим. Орттирган билимимни ҳозирга қадар оилам ва дўстларим билан баҳам кўрган булсам, энди уларни дунёга тақдим этмоқчиман.\nЙиллар давомида менинг диним ўзгарди, эътиқодим шаклланди. Дин ва эътиқод бир-биридан жуда фарқ қилади, аммо одамлар кўп ҳолларда уларни қориштириб юборишади. Баъзи нарсаларни ўргатиш мумкин эмас, улар қалбда уйгонади. Эътиқод – қалбдаги илоҳий нурни эътироф этишдир. У алоҳида бир динга эмас, барчага таалуқли.\nОдамлар мендан ҳалиям эътиқодинг устида ишлаяпсанми, деб сўрашади. Ҳақиқат шуки, мен ўз эътиқодим борасида эрталабдан кечгача гапиришим мумкин, чунки Аллоҳга бўлган эътиқодим ҳаётимдаги барча нарсадан устунроқдир.\nАгар дунёда мавжуд уқёнуслар сиёҳ ва барча дарахтлар қалам бўлсайди, шунда ҳам, улар Аллоҳнинг илмини ёзиб битказа олишмасди. Аллоҳнинг шундайин қудрат эгаси экани мени забун ушлаб туради. Аллоҳни таниганим ва Исломни ўрганганим сайин, ўзимнинг қанчалар кам нарсани билишимни ҳис қиламан. Мен ҳалиям билим олаяпман ва ҳалиям ўрганаяпман, зеро ҳаётда Аллоҳ учун ишлашдан улуғроқ ҳеч нарса йўқдир.\nБуюк одамлар ўзлари учун буюк бўлишни ҳеч қачон исташмаган. Улар бошқаларга яхшилик қилиш ва Аллоҳга яқин бўлишни орзу қилганлар. Мен нуқсонсиз эмасман, ҳалиям ўзимда ўзгартиришим керак бўлган жиҳатларнинг борлигини яхши биламан. Баъзан ўз амалларимдан, айниқса бировнинг кўнглини оғритган бўлсам, қаттик уяламан. Аллоҳдан мени кечиришни сўрайман.\nҚаерга бормай мени ҳамма танийди ва исмимни билади. Одамлар мени яхши кўришади ва менга ҳайрат билан қарашади. Бу - бир банда учун бериладиган улкан обрў ва эътибор. Демак, менинг зиммамга оз обрўйимдан тўғри фойдаланиш масъулияти юкланган. Шунинг учун, ирқи, дини ва мақомидан қатъиназар, ҳар бир одамга яхши муносабатда бўлишга ҳаракат қиламан. Ҳарчанд баъзи инсонлар бошқалардан ўзларини устунроқ ва муҳимрок санасалар-да, Аллоҳнинг наздида барча баробар. Ул Зот учун муҳими қалбимиздан нималар кечаётгани ва амалларимиздир.\nОдамлар мен боксчи эканман жуда кўп пулни қўлдан чиқариб юборганимни айтишади. Улар қандай қилиб баъзи одамларнинг мендан фойдаланиб қолишгани, мендан ўғирлашгани, мен эса бунга қўл силтаб қўяверганим ҳақида ёзишади. Инсонлар мени алдашаётганини билсам ҳам, мен учун муҳими ўзимни қандай тутишимдир. Чунки, Аллоҳ олдида жавоб беришим бор. Мен ўзгалар амали учун масъул бўлолмайман: Аллоҳга уларнинг ўзлари жавоб беришади.\nҲаётим давомида мен ҳеч қачон менга озор берганлардан қасд олишга уринмадим, чунки мен кечирувчанликка ишонаман. Мен кечиришни тажриба қилдим, зеро кечирилишни истайман. Инсоннинг қалбида нима борлигини ва унинг асл ниятини билиш фақат Аллоҳга хос. У барча нарсани эшитгувчи ва кўргувчи Зотдир.\nҲаётимда атрофимдаги кўплаб одамлар мендан ёрдам сўрашган ва мен уларга қўлимдан келганича кўмак беришга ҳаракат қилганман. Бунинг ёмон жойи йўқ, деб ўйлайман. Мен муҳтожларга ёрдам қиламан. Чунки, Аллоҳ менга етарли бойлик берган. Ҳозир, ўтмишимга ўгирилиб қарасам, назаримда Аллоҳ учун қанча ёрдам берган бўлсам, Аллоҳ менга икки ҳисса қилиб қайтаргандек. Мен ёрдам берганим хайрия вақфлари ва одамлар ҳақида гапирмасликка ҳаракат қиламан, чунки ёрдам эвазига ҳеч нарсани кутмасак, ана ўшанда сахий инсон бўлишимиз мумкин, деб уйлайман.\nҲар кеча ётишдан олдин мен ўзимдан "агар эртага уйғонмасам, бугунги ҳаётимдан фахрланган бўлармидим?" - деб сўрайман. Айнан мана шу саволни ёдда тутган ҳолда, кўлимдан келганича, кўпрок яхши амалларни бажаришга ҳаракат қиламан, хоҳ улар динимни ҳимоя қилиш бўлсин, хоҳ имзо қўйиш. Мен одамларга яхшилик қилиш ва жаннатга киришга ҳаракат қилаяпман, холос.\nМенинг дин ҳақидаги тушунчам йиллар давомида кенгайди. Онам Баптист, отам эса Методист эди. Иккаласи ҳам Исо алайҳиссаломни "Худонинг ўғли" деб билишарди. Аммо мен бундай эътиқодда эмасман. Мен Мусо ва Иброҳим сингари Исо ҳам муҳим пайғамбарлардан бири бўлганига ишонаман.\nҲаммамизнинг Парвардигоримиз битта, фақат биз унга турлича хизмат қиламиз. Жилғалар, кўллар, дарёлар, денгизлар ва уқёнуслар турлича номланади, бироқ уларнинг барида сув бор. Динлар ҳам турлича номланади, бироқ уларнинг барчасида ҳар-хил йўллар, шакллар ва вақтларда изҳор этилган ҳақиқат мавжуд. Сенинг мусулмон, насроний ёда яҳудий бўлишинг муҳим эмас. Агар сен Худога иймон келтирган бўлсанг, барча инсонларнинг бир оила аъзолари эканига ишонишинг керак. Яратганни севган одам яратилганларнинг баъзиларигина севиш билан чекланмаслиги зарур.\nБу китоб - ҳаётим инъикоси. Унда хотирамда муҳрланиб қолган лаҳзалар ифодаланади ва менинг қандай қилиб бугунги мақомга етишганим ҳақида ҳикоя қилинади. Мен боксни бошлаганимдан буён узоқ йўлни босиб ўтдим. Дунёни айланиб чиқдим ва турли тоифадаги инсонлар билан учрашдим. Менинг ишонишимча, Аллоҳ инсонларни турли хил яратиб, сайёрамизга зеб берган. Дунё халқлари ўзаро тушуниш, орадаги фарқларни ҳурмат қилиш ва ўхшашликларни қутлаш йўлида ишлашни мақсад қилмоқлари лозим. Биз турфахилликдаги гўзалликни қадрлашимиз зарур. Барча гуллар бир тус, бир ранг ва бир андозада бўлганида эди дунёнинг қизиғи қолмасди.\nЭътиқодимдаги энг муҳим жиҳатлардан бири - ринг ичкариси ва ташқарисида Аллоҳнинг доимо менга ёрдам бериб турганини босқичма-босқич тушуниб етганим бўлди. Болалигимдан ўқиш ва ёзишга қийналардим. Ўрта мактабни зўрға тугатдим. Тиббиёт тилида буни "дислексия" дейишади. Аммо, талабалик йилларимда ўқитувчилар дарсларни ўзлаштиришга қийналган болаларни "аҳмоқ" деб ҳисоблашарди. Мактабда илм олиш мен учун синов эди, аммо ундан ўтиш йўлини топгандим. Мен деворга дуч келганимда таслим бўлмадим, аксинча, уни четидан ёда устидан ўтишни ўргандим. Аллоҳнинг менга берганидан фойдаланишни ўргандим. Ўзим учун қийматли бўлган бирор нарсани ўқисам ёки эшитсам, мен учун тушунарли бўлган жиҳатни ҳис этаман ва эътиборимни айнан ўша жиҳатга қаратаман. Уни ёдлаб оламан. Назаримда бирор нарса ҳақиқат бўлиб кўринса, уни ёдлаб оламан. У менинг бир қисмимга айланади.\nМен Аллоҳнинг мададини доимо ҳис қилиб яшайман. У қалбимни заковат ва ишонч нурлари билан тўлдирди. Ҳаётни ва инсонларни ўргандим. Ўқиш ва ёзишга нўноқ бўлишим мумкин, аммо муҳаббат, меҳрибонлик ва қалбдаги бошқа ҳиссиётларга бойман. Йиллар давомида қадимги бир мақолни такрорлаб юраман: "Инсон бойлиги қаерда? Ундаги билимда. Агарда инсон ўз бойлигини банкда сақласа, унга эгалик қила олмайди".\nМенда бор бойлик – ўзимни таниганим, ичимдаги муҳаббат ва эътиқодим. Мен билимимни ўз халқимнинг яхши намояндаси бўлиш учун ишлатишга ҳаракат қилдим. Мен сўқир эмасман, чунки кўр кўрга йулбошчилик қилса, улар чоҳга қулашади.\nЭътиқодим йиллар давомида ўсди ва баъзи қарашларим ўзгарди. Токи тирик эканман кўпрок нарсани дарк этишга ҳаракат қиламан, зеро қалб чанқоғи ҳеч қачон қонмайди.\nБутун умрим давомида синовларга тутилдим. Иродам, жасоратим ва қувватим синалди. Ҳозир эса сабрим ва бардошим синалмоқда. Йўлнинг ҳар қадамида Аллоҳнинг мен билан бирга эканига ишонаман. Унинг ҳозир мен билан эканини ҳар қачонгидан ҳам яхшироқ биламан. Қандай яшашни умрим бўйи қадам ба қадам, лаҳза ба лаҳза ўргандим. Ҳаёт йўли мен учун узун бўлди. Мен - ишқ, тушуниш ва ҳақикат излаб чиққан сайёҳман. Ҳамон ўрганаяпман.


Борлиқ оятларига қарашда тадаббур талаб қилинмади. «Тафаккур» сўзи ўрнида «тадаббур» сўзи ишлатилганда инсон барча махлуқотларни тадаббур қила олмай, уларнинг оят-мўъжиза эканига эътироз билдириши мумкин эди! Буюк ҳикмат соҳиби Аллоҳ бундай гумроҳликдан покдир!\nБорлиқ оятлари инсон ақли қамраб ололмайдиган даражада кўп бўлиб, уларнинг барчаси ҳақида фикр юритиб чиқиш талаб этилганда инсон бундан ожизлик қилар эди. Шунинг учун ҳикмат соҳиби борлиқ оятларида тадаббур қилишга эмас, тафаккур этишга, яъни қарашга буюрди.\n– “Яна У Зот сизлар учун Ерда яратиб қўйган ранго-ранг нарсаларни (бўйсундирди). Албатта, бу нарсаларда ибрат-эслатма оладиган қавм учун оят-ибрат бордир”. (Нахл:13)\n– “Осмону-фалакда (учиш учун) бўйсундирилган қушларга боқмайдиларми?! Уларни ёлғиз Аллоҳ ушлаб турибдику! Албатта, бу ишда иймон келтирадиган қавм учун оят-ибратлар мавжуд”. (Нахл:79)\n– “Пок шаҳар (ернинг) гиёҳи Парвардигорнинг изни-иродаси билан (осон) униб чиқур. Нопок (яъни шўр, тошлоқ) ерники эса, фақат қийинчилик-машаққат билангина чиқур. Шукур қилувчи қавм учун оят-аломатларимизни мана шундай баён қилиб берурмиз”. (Аъроф:58)\n– “Аллоҳ осмонларни сизлар кўргудек устунларсиз кўтариб қўйган, сўнгра ўз аршини эгаллаб, қуёш ва ойни Ўз амрига бўйсундирган Зотдир. Уларни ҳар бири муайян муддат (қиёмат)гача сайир қилаверар. Аллоҳ барча ишнинг тадбирини қилур ва сизлар (қиёмат кунида) Парвардигорингизга рўбарў бўлишга иймон келтиришингиз учун ўз оятларини муфассал баён қилур”. (Раъд:2)\nوَفِي الأَرْضِ قِطَعٌ مُتَجَاوِرَاتٌ وَجَنَّاتٌ مِنْ أَعْنَابٍ وَزَرْعٌ وَنَخِيلٌ صِنْوَانٌ وَغَيْرُ صِنْوَانٍ يُسْقَى بِمَاءٍ وَاحِدٍ وَنُفَضِّلُ بَعْضَهَا عَلَى بَعْضٍ فِي الأَكُلِ إِنَّ فِي ذَلِكَ لَآيَاتٍ لِقَوْمٍ يَعْقِلُونَ\n– “Бу ерда бир-бирига қўшни бўлган бўлак-бўлак (яъни унумдор ва шўр) ерлар, узумзор боғлар, экинзорлар ва шохлаб кетган ва шохламаган хурмолар бўлиб (уларнинг ҳаммаси ҳам) бир сув билан суғорилур. (Лекин) Биз уларнинг айримларидан айримларини таъмлироқ-ейишлироқ қилиб қўюрмиз. Албатта, бунда ҳам ақл юргизадиган қавм учун оят-ибратлар мавжуд”. (Раъд:4)\nИСЛОМИЙ ДАЪВАТНИ ЁЙИШ “ИСЛОМИЙ ДАЪВАТНИ ЁЙИШ” ИСЛОМИЙ ДАЪВАТНИ ЁЙИШ ИСЛОМИЙ ДАЪВАТНИ ЁЙИШ\nTagsтадаббуртафаккур“ИСЛОМИЙ ДАЪВАТНИ ЁЙИШ”\nКашмирни озод қилиш учун фақат хоин ва қўрқоқ кимсагина БМТ ва халқаро ҳамжамиятдан ёрдам сўрайди\nЎзбекистондаги иқтисодий “ўсиш” кўрсаткичлари ёки сохта рақамлар билан халқни алдаш давом этмоқда\nИроқ жанубидаги қўзғолон ва Америка лойиҳасининг муваффақиятсизликка учраши


Олимлар фотонли процессор яратишнинг уддасидан чиқишди\n18:51 / 28.12.2015\nКолорадо университети тадқиқотчилари маълумотларни электр ёрдамида эмас, ёруғлик воситасида узатадиган биринчи процессорни яратганлари ҳақида ахборот тарқатишди. Бу ҳақдаги маълумот Engadget.com сайтида чоп этилди.\nПроцессорнинг қурилиши бутунлай фотонли эмас, лекин унинг 850 оптик унсури оддий электрик чипларга нисбатан ўтказиш қобилиятини мислсиз даражада ошириб юборади. Ускуна 1 кв мм майдонда секундига 300 Гб маълумот ўтказади; бу оддий кўрсаткичлардан 10-50 баробар тезроқдир.\nИкки ядроли процессорнинг ўлчови бор-йўғи 3га 6 мм. Янги кашфиёт ЭҲМ бозорида туб янгилик ясаши мумкинлиги айтилмоқда. Унинг асосида улкан ҳажмдаги маълумотларни қайта ишловчи сервер машиналарини яратиш мумкин бўлади. Шунингдек, ишланманинг оптимизация имкониятлари чекланмаган.


Ўзбекистоннинг олти нафар фуқароси Чеченистонда қулликдан озод этилди – mulkdor.com\nЎзбекистоннинг олти нафар фуқароси Чеченистонда қулликдан озод этилди\nApril 10 2019, 06:04 Инсон ҳуқуқлариРоссияЎзбекистонЯнгиликлар\nЧеченистонга ишлаш учун келган Ўзбекистоннинг олти нафар фуқароси маҳаллий аҳоли вакилларидан бири томонидан қулликда сақланган. У ўзбекистонликларни Пролетарский қишлоғи яқинидаги (Грозний аэропортидан 15 км) фермада ушлаб турган. Бу ҳақда “Кун.уз” нашри ёзмоқда.\nЎзбекистоннинг икки нафар фуқароси чеченистонлик фермер қуллигида жорий йилнинг январь ойидан бўлган, яна тўрт нафари – март ўрталаридан бошлаб, дея хабар берди «Кавказ.Реалии»га «Альтернатива» ташкилотининг қуллик муаммолари билан ишловчи ходими Алексей Никитин.\nБарча мигрантларнинг ҳужжатлари олиб қўйилган, уларни оғир шароитларда ишлашга мажбурлашган, дея маълум қилди Никитин асирларнинг қариндошларига таянган ҳолда.\nИкки ўзбек – аввалроқ келганлар – касалликка чалинган, аммо уларга тиббий ёрдам кўрсатилмаган.\n«Қариндошларнинг сўзига кўра, фермер мунтазам равишда ўз ишчиларини калтаклаган ва қочишга уринишса, уларни ўлдириши билан қўрқитган», – деди суҳбатдош. Иш ҳақи ҳақида гап ҳам бўлмаган, одамлар бепул ишлашган ва кам овқатланишган.\nКуни кеча бу ҳақдаги маълумот ижтимоий тармоқларда тарқалди.\n«Кеча фермер уларга паспортларни қайтариб берди ва таксида Краснодарга жўнатиб юборди. Афтидан, у бу иш ошкор бўлганини сезиб қолган ва уларни узоқроққа кетказиб юборишга қарор қилган. Пулларини бермаган. Қариндошлари уларга йўл учун пул юборишди, эртага ватанларига қайтиб кетиши керак», – дея таъкидлаб ўтди Никитин.


Мен Россияда ишлаб юрганимда бир аёл билан танишдим ва у билан бирга яшай бошладим. У аёлни эри вафот қилган, иккита қизи бор. Мен ўша аёлни никоҳимга олсам бўладими? Лекин ўзим уйламаганман.\nАссалому алайкум. Қизиқчилик касби ҳалолми?


ОАВ: Жаҳонда селфи вақтида ўлим ҳолатлари кўпайган\nФранциядаги Le Figaro газетасининг ёзишича, жаҳонда ғайриодатий фонда ўзларини акс эттиришга уринган одамларнинг ҳалок бўлиши билан боғлиқ ҳодисалар кўпайган. Шу муносабат билан айрим мамлакатлар маълум қоидалар жорий қилишга қарор қилди.\nМасалан, Ҳиндистонда «селфи учун махсус зоналар» жорий қилинган, Россия полицияси эса фуқаролар ўртасида “хавфсиз селфи қоидалари”ни тарқатмоқда, шунингдек “инсон ҳаёти яхши селфидан афзал экан”лигидан огоҳлантирмоқда. 2019 йилда АҚШда селфи вақтида 41 киши ҳалок бўлди. Уларнинг кўпчилиги Катта каньонда суратга тушмоқчи бўлган эди.\nБразилия, Германия, Вьетнам аҳолиси машина ёки мотоциклда ҳаракатланаётган вақтларида селфига тушмоқчи бўлишганларида ҳалок бўлдилар. Баланд қаватли бинолар ва тоғларда селфига тушмоқчи бўлгалар ҳам кўпайиб бормоқда. Польшадаги Освенцим музейида селфига тушиш ва уни ижтимоий тармоқларга жойлаштириш тақиқланган.\n2011 йилдан 2017 йилгача 259 киши селфи олаётганида ҳалок бўлди.


«UzAuto Motors» ишида суд қарори қабул қилинди – КУН УЗ\nГлавная / Иқтисодиёт / «UzAuto Motors» ишида суд қарори қабул қилинди\nanvarj63 01.11.2020\tИқтисодиёт Comments Off on «UzAuto Motors» ишида суд қарори қабул қилинди 41 Показы\n30 октябрь куни «UzAuto Motors» иши бўйича суднинг ҳал қилув қарори қабул қилинди. Жамоатчилик ушбу қарордан таажжубини билдирмади. Суд мажлиси эса янада қизиқарли муҳокамага бой ўтди.\nТошкент шаҳар маъмурий судида «UzAuto Motors» АЖнинг Ўзбекистон Республикаси Монополияга қарши курашиш қўмитаси махсус комиссиясининг 2020 йил 19 августдаги қарорини ҳақиқий эмас деб топиш тўғрисидаги шикоят аризасини кўриб чиқиш бўйича ўтказилаётган суд жараёни давом этди.\nKun.uz мухбирининг хабар беришича, компания тижорат сирига оид, шунингдек, судга тақдим этилган махфий ҳужжатлар муҳокамаси ёпиқ суд тартибида ўтказилгандан сўнг, суд яна очиқ мажлисда муҳокамани давом эттирди.\nДастлаб Монополияга қарши курашиш қўмитаси вакили Сардор Отамурадов судга илтимоснома билан мурожаат қилиб, мазкур ишнинг якуний натижасидан манфаатдор истеъмолчилар ҳамда «Azim avtomotive» МЧЖни мустақил талаб билан арз қилмайдиган учинчи шахс сифатида судга жалб қилишни сўради. Прокурор илтимосномани қўллаб-қувватлаб, жавобгар илтимосини қаноатлантиришни сўради. Аммо судья Ғолиб Давлатов илтимосномани рад этди.\nШу орада судга номаълум шахс кириб келиб, «UzAuto Motors» ишида гувоҳ сифатида чақирилганини билдирди. Унинг сўзларига кўра, суд котиби телефон қўнғироғи орқали уни гувоҳликка чақирган. У қўлида бўлган қоғозни судьяга топширди. Судья Давлатов қоғоз билан танишиб чиққач, ушбу шахсни суд мажлисини кузатиб ўтириши мумкинлигини тушунтирди, аммо у зални тарк этди.\nКейинроқ судья Ғолиб Давлатов залга кириб келган кишининг шахсига аниқлик киритиб, у «UzAuto Motors»га мурожаат қилгани, жавобдан норози бўлган тақдирда юқори турувчи органга мурожаат этиши мумкинлиги баён этилган хатни судьяга тақдим этганини билдирди.\nСардор Отамурадов судга иккинчи илтимоснома билан мурожаат қилиб, унда «UzAuto Motors» АЖ вакили Наргиза Отахонованинг туҳмат ва ҳақоратдан иборат бўлган хатти-ҳаракатларига қонуний баҳо беришни сўради. Яъни суднинг ўтган иккинчи йиғилишида Отахонова нутқ ирод этиб, сўзларида қўмитанинг маълумоти сохта эканини билдирганди. Отамуродов айнан шу Наргиза Отахонованинг сўзи юзасидан судья ҳуқуқий баҳо бериб ўтиши шартлигини эслатди. Мазкур илтимоснома юзасидан тарафлар фикри сўралгач, суднинг якуний ҳал қилув қарори эълон қилинганда тушунтириш берилиши маълум қилинди. Якунда эса Отамуродовга ушбу масала юзасидан асослантирувчи далил ва исботлар билан ҳуқуқ-тартибот органларига мурожаат этиши тушунтирилди.\nШундан сўнг, тарафларнинг асосий шикоят аризаси юзасидан фикрлари тингланиб, музокара сўзига киришилди. Дастлаб музокара сўзида аризачи «UzAuto Motors» вакиллари Лазиз Эрдонаев ва Рустам Шаймардонов ўз фикрларини билдирди.\nШундан сўнг музокара сўзида жавобгар вакиллари Бекзод Умматов, Улуғбек Давлатов, Шерзод Шадмонқулов ва Сардор Отамурадов ўз фикр-мулоҳазаларини билдиришди.\nИшда иштирок этувчи Тошкент шаҳар прокурори ёрдамчиси Э. Воҳидовнинг иш юзасидан шикоят аризасини қаноатлантириш ҳақидаги музокара сўзи тингланди. Унда прокурор қуйидаги фикрни билдирди:\n«Мен қуйидаги фикрга келдим, яъни қўмита «UzAuto Motors» фаолияти юзасидан текширув ўтказиб, ўрнатилган тартибда натижаси юзасидан ҳукуматга ахборот бериши лозим эди.\nҚўмита ўрнатилган тартибда тегишли рухсатни олиб, компания фаолиятида текширув ўтказган. Лекин текшириш даврида қўмита вакиллари «UzAuto Motors»нинг молиявий фаолиятига киришган. Бундан ташқари, аниқ ҳисоб-китобларга таянмаган ҳолда, тахминий рақамлар билан қарор қабул қилган. Ушбу қарор қабул қилинишида эса ҳукумат тасдиқлаган тегишли низом талабларига тўлиқ риоя қилинмагани судда ўз исботини топган, деб ҳисоблайман. Компаниянинг аризасини қаноатлантиришингизни сўрайман», — деди у.\nШундан сўнг суд ҳал қилув қарори қабул қилиш учун маслаҳатхонага кирди.\nТошкент шаҳар маъмурий судининг 2020 йил 30 октябрдаги ҳал қилув қарорига асосан, аризачи «UzAuto Motors» АЖнинг жавобгар Монополияга қарши курашиш қўмитасига нисбатан Махсус комиссиясининг 21/31-сонли иш бўйича 2020 йил 19 августдаги қарорини ҳақиқий эмас деб топиш ҳақидаги шикоят аризаси қаноатлантирилди. Шундан сўнг Монополияга қарши курашиш қўмитаси Махсус комиссиясининг 21/31-сонли иши бўйича 2020 йил 19 августдаги қарори ҳақиқий эмас, деб топилди.\nМонополияга қарши курашиш қўмитасидан аризачи «UzAuto Motors» АЖ фойдасига шикоят келтиришда тўланган давлат божи 2 230 000 сўм ва 20 000 сўм почта харажатлари ундириш белгиланди. Шунингдек, Монополияга қарши курашиш қўмитаси томонидан қонун ҳужжатлари талаблари бузилганлиги ҳолати юзасидан хусусий ажрим чиқариш йўли билан муносабат билдирилди.\nПред. Украина конституцион суди раҳбари давлатга хиёнатда айбланмоқда\nСледующая «Биздан гўнг ҳиди келяпти» — Сенатор тезак ёқаётган онахоннинг илтимоси ҳақида гапирди\nХоразмда вилоят ҳокимининг тайинланганига бир йил ҳам бўлмаган ўринбосарининг укасига тегишли компания 20 млрд сўмлик …\nТрамп Ким Чен Инга мурожаатида КХДРни жаҳаннамга қиёслади\n«Сув танқислиги силламизни қуритди» — Жомбойдаги маҳалла мутасаддилар эътиборсизлигидан азият чекмоқда\nСаудия машмашаси: подшоҳ 30 нафар янги судьяни тайинлади


Ўзбекистон, 14 декабр 2012\n24 июн 2019, Тошкент вақти: 19:14\nжума 14 декабр 2012\n“Қурултой” эшиттиришида Марказий Осиëда сув муаммоларини муҳокама қилган суҳбатдошларнинг муштарак фикри ана шундай бўлди. Пайшанба куни Россия ва Ўзбекистон Қамбарота ГЭСини текширувдан ўтказишга келишгани боис “Қурултой”да айни мавзуни муҳокама қилдик.\nҲамма серсув¸ серҳосил ерларни ҳоким ва ҳокимваччалар ўзиники қилиб олган¸ дея шикоят билдирган ўзбекистонликлардан бири ана шундай саволни ўртага ташлади.\n“Қора бозор”да ишлайдиган саррофлар долларнинг арзонлаганини Ўзбекистонда ишлаб чиқариладиган автомобилларнинг сўмга сотила бошлагани натижасида доллар олувчилардан, сотувчилар кўпайиб кетгани билан изоҳламоқда.\nНопок мулла бемор қизнинг номусини булғади\nНаманганда электр корхонаси нозири миллионларни ўмарди. Тошкентда “Иеҳова шоҳиди” аъзоси қўлга олинди. Бухорода ёнғинлардан уч киши нобуд бўлди. Жорий ҳафта матбуот шу каби воқеалар ҳақида ёзди.\n"Ўзбектуризм" собиқ раиси етти йилга қамалди\n"Ўзбектуризм" Миллий компанияси раиси Рустам Мирзаев ва унинг акаси жорий йилнинг феврал ойида Миллий хавфсизлик хизмати ходимлари томонидан ҳибсга олинган эди.\nДекабр ойида 30 киши консервадан заҳарланди\nБу хабарни маҳаллий матбуотга ëйинлаган Ўзбекистон Соғлиқни сақлаш вазирининг ўринбосари Саидмурод Сайдалиев мамлакатда ботулизм касаллигининг хуруж қилмаслиги учун зарур чоралар кўрилмоғи зарурлигини таъкидлади.\nТошкент Давлат санъат музейи архивидан таниқли модернист рассом Пабло Пикассонинг 12 асари топилди ва кўргазмага қўйилди. Ҳозирча бу керамика асарларидан бирининг Тошкентга қандай келгани мавҳумлигича қолмоқда.\nТошкент шаҳар Бектемир туман Жиноят ишлари бўйича суди олмазорлик 16 маҳалладош йигитни "байтулмол" йиғиб, террор ташкилотларини молиявий жиҳатдан қўллаб-қувватлаганликда айбдор деб топди.\nЎзбекистон Олий Хўжалик суди биносида 3 декабр куни очлик акциясини бошлаган чустлик ихтирочи Набижон Жўнаев мажбурий тарзда Тошкентдан Чустга олиб келинганидан сўнг очликни вақтинчалик тўхтатганини билдирди.


Ўзбекистонда фақат Хитой вакцинаси синови ўтказилмайди – Газета.uz\n5 ноябр 2020, 16:38 Коронавирус Жамият\nЎзбекистонда Хитой вакцинасидан ташқари бошқа давлатларда ишлаб чиқарилган вакциналар синови ҳам ўтказилади. Бу ҳақда инновацион ривожланиш вазири Иброҳим Абдураҳмонов «Халқ сўзи»га берган интервьюсида маълум қилди.\nУнинг сўзларига кўра, Соғлиқни сақлаш вазирлиги томонидан нафақат Хитой вакцинаси, балки Россияда ишлаб чиқарилган ва ҳозирда кўпгина инсонларда синовдан ўтаётган Sputnik-V вакцинасини ҳам Ўзбекистонга келтириш бўйича ишлар йўлга қўйилган.\nИброҳим Абдураҳмоновнинг қайд этишича, Хитойдаги Sinopharm компаниясининг ўлдирилган, кучсизлантирилган вирусларга асосланган вакцинаси ҳам олиб келинмоқда. Бу анча олдинги технология бўлиб, мазкур вакцинанинг тайёгарлик даражаси юқори. Инновацион ривожланиш вазири мазкур вакцинани Ўзбекистонга олиб келиш билан Соғлиқни сақлаш вазирлиги шуғулланаётгани, унинг раҳбарлигидаги вазирлик эса рекомбинант оқсил молекуласига асосланган вакцинани олиб келаётганини айтиб ўтди.\n«Халқимизни коронавирус вакцинаси билан таъминлаш учун биз бир неча хил вакцина синовларини ўтказишимиз керак. Бу — Россия вакциналари ҳам, Европадаги AstraZeneca ҳам, АҚШдаги Moderna компаниясининг вакциналари ҳам ёки мана Хитойнинг вакциналари ҳам бўлиши мумкин. Бир нечта вакцина синовини параллель равишда ўтказиш — давр тақозоси. Чунки коронавируснинг ҳам ҳар хил типлари бор. Бир ҳудудда яратилган вакцина иккинчи ҳудуд учун етарлича самарали бўлмаслиги мумкин. Аҳоли генетикасига қараб ҳам самараси ҳар хил бўлиши мумкин», — деб таъкидлаб ўтди инновацион ривожланиш вазири.\nАввалроқ Хитойда ишлаб чиқарилган коронавирусга қарши вакцина синовининг учинчи босқичи 5 мингга яқин ўзбекистонликда ўтказилиши режалаштирилаётгани ҳақида маълум қилган эдик. Шунингдек, Инновацион ривожланиш вазирлиги Хитой Фанлар Академияси билан Anhui Zhifei Longcom Biopharmaceutical томонидан ишлаб чиқарилган вакцинани учинчи босқич клиник синовларини Ўзбекистонда ўтказиш тўғрисида келишиб олган.


Бельгиядан муносабат: Ўзбекистон Президентининг келгуси йил сентябрь ойида Нукус шаҳрида «Яшил» энергетика бўйича халқаро форумни ўтказиш бўйича таклифи алоҳида эътиборга лойиқ\nБРЮССЕЛЬ, 15 октябрь. /«Дунё» АА/. Ўзбекистон-Нидерландия дўстлик жамғармаси раиси Далия Чакар «Дунё» АА учун шарҳида Ўзбекистон Президентининг Олий Евросиё иқтисодий кенгаши саммитидаги нутқида илгари сурган таклифларининг долзарблигини таъкидлади.\n- Ўзбекистон мазкур тузилмада кузатувчи мақомига эга бўлишига қарамай, мамлакат етакчиси ўз нутқида Тошкент ва ЕОИИ ўртасидаги амалий ҳамкорликнинг истиқболли йўналишларини белгилаб берди.\nЕОИИ аъзолари Ўзбекистоннинг табиий савдо ва иқтисодий шерикларидир. Шу сабабли мамлакат ушбу халқаро тузилмага кўп томонлама иқтисодий ҳамкорликни чуқурлаштириш масалаларини муҳокама қилиш учун самарали майдонча сифатида қарамоқда. Шунингдек, савдо-иқтисодий ҳамкорликни рағбатлантириш, саноат кооперцияси, транспорт ва транзит салоҳиятини ривожлантириш, озиқ-овқат хавфсизлиги, рақамлаштириш, «яшил» иқтисодиёт ва бошқалар йўналишларда ўзаро боғлиқлик мавжуд.\nАдолат билан айтганда, Ўзбекистон ўз ҳамкорларининг барчаси билан бу соҳалардаги алоқаларини фаол ривожлантирмоқда. Менимча, бу мамлакат раҳбариятининг миллий манфаатларга қаратилган сиёсати изчиллигидан далолат беради.\nАйниқса, Ўзбекистон раҳбари экологик кун тартибига алоҳида эътибор қаратиб, иқлим ўзгариши оқибатларини юмшатиш бўйича мувофиқлаштирилган чора-тадбирлар зарурлигини таъкидлагани менда катта таассурот қолдирди. Хусусан, Ўзбекистон Президенти ҳамкор мамлакатларни Оролбўйида экологик инновациялар ва технологиялар ҳудудини яратиш бўйича қўшма лойиҳаларда фаол иштирок этишга чақирди. Келгуси йил сентябрь ойида Нукус шаҳрида «Яшил» энергетика бўйича халқаро форумни ўтказиш бўйича таклифни алоҳида эътиборга лойиқ, деб ҳисоблайман.\nШуни таъкидлашни истардимки, Шавкат Мирзиёевнинг нутқи ҳар доимгидек амалийлиги билан ажралиб турди. Бундан ташқари, ушбу нутқ Евросиё иқтисодий иттифоқи атрофида бирлашган барча мамлакатлар халқларининг фаровонлигига хизмат қиладиган умумий натижаларга эришишга қаратилди.\nНидерландиядан муносабат: Глобал муаммол...\nЎзбекистон-Нидерландия дўстлик жамғармаси раиси Далия Чакар Ўзбекистон Президентининг бугу...\nПокистон элчиси Саййид Али Асад Ғилоний:...\nПокистоннинг Ўзбекистондаги элчиси Саййид Али Асад Ғилоний «Дунё» ахборот агентлигига берг...\n«UNWTO» Европа минтақавий комиссияси йиғ...\nСамарқанд шаҳрида БМТнинг Жаҳон сайёҳлик ташкилоти (UNWTO) Европа минтақавий комиссиясинин...


Муқобил энергия: Бизда Қуёш ёки шамолдан электр олиш технологияси йўқ ҳисоби - zarnews.uz\nМуқобил энергия: Бизда Қуёш ёки шамолдан электр олиш технологияси йўқ ҳисоби\nХонадонлар, идора-ташкилотлар, ишлаб чиқариш корхоналарида электр энергиясидаги асаббузарликлар фонида бу хабар барчамизни янги орзулар сари етаклаганди. Аммо ўша орзулар ҳамон орзулигича қолмоқда. Хўш, бир неча йил олдин катта ташаббус билан бошланган бу лойиҳа нега ҳамон амалга оширилмаяпти? Бунинг сабаблари нимада?\nВилоят экология ва атроф-муҳитни муҳофаза қилиш бошқармаси бўлим бошлиғи Тўрахон Ҳошимов билан суҳбатимиз вилоятимизда муқобил энергия турларидан фойдаланиш имконияти ва бу борадаги муаммолар хусусида бўлди.\n- Ҳақиқатда аҳоли ва саноат корхоналарининг электр энергиясига бўлган талабини қондириш учун 100 мегаваттли қуёш фотоэлектр станцияси қурилиши режалаштирилганди, - дейди Т.Ҳошимов. - Қиймати 500 миллион доллар бўлган лойиҳани амалга ошириш учун Паст Дарғом ва Нуробод туманларидан 400 гектар майдон ҳам ажратилган. Режага кўра, лойиҳани амалга ошириш учун “Ўзбекэнерго” акциядорлик жамияти 200 миллион доллар маблағ ажратиши ва 300 миллион доллар миқдорида хорижий сармоя жалб этилиши лозим эди. Ҳозиргача ушбу лойиҳага мамлакатимиз томонидан 6,5 миллиард сўм маблағ ажратилди ва ушбу маблағ ҳисобидан коммуникация тармоқлари ва йўлларни асфальтлаш ишлари олиб борилди. Фотоэлектр станциясида Хитой давлати технологиялари ўрнатилиши лозим эди. Афсуски, улар тақдим этган қурилмалар мос келмаганлиги туфайли бу станцияга технология етказиб бериш учун яна халқаро танлов эълон қилинди.\nЭнди эса жорий йилда Каттақўрғон туманида янги лойиҳа асосида 200 мегаваттли замонавий қуёш фотоэлектр станцияси қуриш учун лойиҳа смета ҳужжатлари тайёрланмоқда.\n- Вилоятимизда муқобил энергиядан фойдаланиш самарадорлиги нега паст?\n- Дунёда муқобил энергиядан фойдаланиш даражаси жуда юқори. Масалан, Хитойда бугунги кунда 150 миллион аҳоли фақат қуёш фотоэлектр станцияси орқали электр энергиясига бўлган эҳтиёжини қондирмоқда. Шунингдек, Германия, Португалия, Нидерландия, Швеция, Корея давлатлари муқобил энергия ишлаб чиқариш бўйича энг илғор давлатлар ҳисобланади.\nЎзбекистонда йил давомида 280-300 кундан ортиқ қуёшли кунлар бўлади. Бу эса республикамизда аҳолининг электр энергиясига бўлган талабини тўлалигича қуёш фотоэлектр станцияларидан олинадиган электр энергияси билан таъминлаш имконини беради.\nУнда нега бизда муқобил энергиядан фойдаланиш самарадорлиги паст, деган савол туғилиши табиий. Бизда қуёшдан электр олиш технологияси йўқ ҳисоби. Айрим ҳудудларда қуёш панеллари ишлаб чиқарилмоқда. Лекин бунинг ўзи қуёшдан электр олиш учун етарли эмас. Соҳа ривожидаги муаммолардан бири қуёш фотостанцияга ўрнатиладиган жиҳозлар ниҳоятда қимматлигида. Қолаверса, жиҳозларнинг Корея ва Хитой давлатларидан импорт ҳисобига келтирилиши бу технологияни ривожлантиришдаги асосий тўсиқлардан ҳисобланади.\nБугунги кунда вилоятимизда аҳоли уй-жойлари, таълим ва тиббиёт муассасаларида мингдан ортиқ кичик қуёш электр станцияси ишлаб турибди. Бошқармамиз томонидан вилоятимиздаги ижтимоий соҳа объектларида ҳозиргача 18 та кичик қуёш станциялари ўрнатилди. Шунингдек, вилоятимизда муқобил энергия ишлаб чиқарувчи кичик ГЭСлар ишлаб турибди.\nМисол учун, “Самарқанд Каскад” ГЭСида 50 миллион киловатт электр энергияси ишлаб чиқариларди. Бу йил қўшимча 1 миллион киловаттлик 5 та кичик электр станцияси ишга туширилди. Кейинчалик яна 4 та кичик гидростанция қуриш режалаштирилган.\n- Дунё давлатларида шамол ёрдамида электр энергияси олиш тажрибаси ҳам ривожланиб бормоқда. Бизда эса муқобил энергиянинг бу тури ҳамон оқсамоқда. Бизда шамол етарли даражада эмасми ёки бу соҳада ҳам технология муаммоси борми?\n- Дунёдаги катта ҳажмдаги ер ости ва ер усти бойликларига эга саноқли давлатлардан биримиз. Аммо бугун беминнат ҳисобланган ҳар қандай ресурснинг чегараси бор. Табиий ресурсларнинг муқобил варианти ҳақида уларнинг охири кўриниб қолганда қайғуриш самарасиз. Шунинг учун бу ҳақда ҳозир қайғуриш керак. Шамол ёрдамида электр олиш ҳам шулар жумласига киради.\nБулунғур, Ургут, Нуробод, Пайариқ туманларидаги асосий шамол йўлларида ер сатҳидан 70 метр баландликда шамол электр станцияларини қуриш мумкин. Бу масала республикада электр энергияси танқислигининг олдини олишда муҳим. Шунингдек, шамол электр станциялари углеводородларни ёқиш ҳисобига олинаётган электр энергиясининг ўрнини қоплашнинг асосий манбаси ҳисобланади. Бундай станциялар Нидерландия ва Германияда яхши ривожланган. Керакли жиҳозларни ҳам шу давлатлардан келтириш мумкин. Бизда ҳам шамол ёрдамида электр энергияси олиш бўйича барча имкониятлар бор. Аммо ҳозирча бу имкониятдан деярли фойдаланмаяпмиз.\n- Муқобил энергиядан фойдаланган истеъмолчи бирор афзалликка эга бўладими?\n- Албатта, муқобил энергиядан фойдаланиш ҳар қандай истеъмолчига бир қатор имтиёз ва қулайлик яратади. Биринчидан, бу энергия туридан фойдаланганлик учун ҳеч қандай солиқ тўловлари мавжуд эмас. Иккинчидан, электр энергиясида узилишлар кузатилмайди ва бир меъёрдаги доимий электр таъминотига эга бўлади. Учинчидан, инсонлар соғлиғига таъсир этувчи омиллардан холи бўлган экологик тоза энергия билан таъминланади.


ZiyoNET › Арбоблар › Бекмамбетов Тимур\nУмарбеков Жавлон Юсупович\nЯшаш йиллари: 1946 – ҳозирги кунгача\nСаъдиев Ёдгор Ҳабибович\nИшмуҳаммедов Элёр Муҳитдинович\nСлоним Андрей Евсеевич\nЯшаш йиллари: 1949 – ҳозирги кунгача\nИброҳимов Леким Ҳакимович\nЯшаш йиллари: 1944 – ҳозирги кунгача\nЯшаш йиллари: 1956 – ҳозирги кунгача\nИргашев Шуҳрат Ибрагимович\nЯшаш йиллари: 1945 – ҳозирги кунгача\nЯшаш йиллари: 1958 – ҳозирги кунгача\nВайль Марк Яковлевич\nЯшаш йиллари: 1952–2007\nТуғилган сана: 1961 Июн 25\nТўғилган жойи: Қозоғистон\nЙўналишлар: Рассомлар, Режиссёрлар\nТимур Бекмамбетов – режиссёр ва клипмейкер. У 2004 йили “Ночной Дозор” (Тунги назорат) блобастерини тасмага олиб, катта муваффаққиятни қўлга киритган ва машҳурликка эришган. Бу фильмда Константин Хабенский, Владимир Меньшов, Валерий Золотухин, Гоша Куценко каби Россия кино юлдузлари суратга тушишган. Кейинчалик фильмнинг мантиқий давоми сифатида 2006 йилда “Дневной дозор” (Кундузги назорат)ни суратга олган.\nТимур Бекмамбетов 1961 йил 25 июнда Қозоғистоннинг Гурев шаҳрида туғилган.\nУ ўзининг ижодий фаолиятини режиссер сифатида бошламаган, у ёшлигидан расм чизишга қизиқар ва ўзи ҳам қобилятли рассом бўлган. Бугунги кунда Тимур Бекмамбетов Қозоғистон, Россия давлатларининг етакчи режессёрларидан бири ҳисобланади.\nУнинг янги лойиҳалари машҳурликка эришади, кино иҳлосмандлари орасида катта қизиқиш билан кутиб олиниб, жиддий мулоҳазаларга сабаб бўлади.\nТимур Тошкент шаҳрига 1980 йили келади ва А.Н.Остров номидаги театр-санъат институ “Театр ва кино рассоми” факультетига га ўқишга киради. Ўқишни тугатгач у “Ўзбекфильм” киностудиясида ва “Илхом” театрида фаолият юритади. Тимур 1986-1987 йилларда суратга олинган «Перед большой дорогой на войну» (Катта йўл олдидан урушга) филмида пастановкачи-рассом сифатида иш олиб борган. 1989 йилдан эса Москвада ўз фаолиятини реклама роликлари ва мусиқали клиплар олиш билан давом эттиради.\nУ катта кинога биринчи бўлиб 1994 йилда суратга олинган “Пешавар валси” номли уруш жанридаги кино билан сценарист ва кичик режиссер сифатида кириб келган. Унинг бу дебюти катта муваффаққиятга эришди. Унга ҳақиқий машҳурликни 2004 йилда катта экранларга чиққан «Ночной Дозор»(Тунги назорат) картинаси тақдим қилган.\nБу картинада Константин Хабенский, Владимир Меньшов, Валерий Золотухин, Гоша Куценко каби Россия кино юлдузлари суратга тушишган. Кейинги машҳур киноси 2006 йилда суратга олинган “Дневной дозор” (Кундузги назорат)ни филми ҳисобланади.\nШунингдек, у совет даврида жуда машҳур бўлган 1975 йилда суратга олинган “Тақдир ҳазили ёки қушдай енгил бўлинг” кинокартинаси асосида замонавий тусда 2007 йилда суратга олинган “Тақдир ҳазили. Давоми” номли фильмини суратга олиб, киноислоҳмандларига совға қилган. Тимур Бекмамбетов Голливуд киносаноатида ҳам супер хит даражасига кўтарилган “Особо опасен” (Жуда хафли) кинокартинасига режиссёрлик қилган. Бу кинокартинада Джеймс МакЭвой, Анджелина Джоли ва Морган Фриманлар суратга тушишган, ва кино прокатларда жами 330 миллион доллардан зиёд маблағ тўплаган.\n1994 - Пешавор валси ёхуд Афғонистондан қочиш\n2000 - Гладиатрикс\n2002 - ГАЗ – Рус машинаси\n2004 - Тунги назорат\n2005 – Кундузги назорат\n2007 – Тақдир ҳизили. Давоми\n2008 – Жуда хавфли\n2009 – 9 (продюсер)\n2009 - Қора чақмоқ\n2010 - Жуда хавфли 2\n2010 - Выкрутасы (продюсер)\n2010 - Номашомги назорат\n2010 - Қора чақмоқ 2 (продюсер)\n2010 - Монстрлар (продюсер)\n1994 йилги IV Москва фестивалида «Имиджевая реклама»(Реклама имиджи) категорияси Гран-при соҳиби («Альфа-банк-3», «День рождения»)\n1994 йил Славенияда ўтказилган янги Европа фестивалида энг яхши реклама имиджи соҳиби («Всемирная история, Банк Империал»)\n«Золотой кипарис» в номинации «Имидж» (за ролик «Александр Македонский») на II МФ рекламных фильмов «Кипарис» (Ялта-94);\n1994 йили “Александр Македонский” ролиги учун Яльтада ўтказилган II Москва фестивалида Имидж номинациясида «Золотой кипарис» мукофоти билан тақдирланган.\n2004 йили “Платиновый Тарлан” мукофоти билан тақдирланган.


Анвар Санаев: “Клипларим ўтмагани учун бадиий кенгашдан ранжиган эдим...” » Onlayn.uz | Super Portal TaS-IX\nwWw.Onlayn.Uz | Super universal Tas-ix Portal !!! » Shou-biznes olami » Анвар Санаев: “Клипларим ўтмагани учун бадиий кенгашдан ранжиган эдим...”\nАнвар Санаев: “Клипларим ўтмагани учун бадиий кенгашдан ранжиган эдим...”\nМухлислари томонидан муҳаббат куйчиси дея ном олган Анвар Санаевда бир ижодга хос бўлган қайсарлиқ, инжиқлик, "кўринмас”лик каби барча фазилатларни учратамиз. Аммо унинг айни дамдаги "кўринмас”лигини бу гал яхшиликка йўйсак бўлади! Сабаби, хонанда 7-8 июнь кунлари "Истиқлол” санъат саройида мухлислари учун ўз яккахон концерт дастурини тақдим этади. — Концертга тайёргарлик жараёнлари қандай кетяпти? Бу галги концерт дастурингизнинг ўзига хослиги нимада?\n— Катта саройда концерт дастурини намойиш этиш, ёши ва дунёқараши турлича бўлган мухлисларга бирдек манзур келадиган дастурни тузиш осон эмас. Бунга ойлаб, баъзида йиллаб тайёргарлик кўришга тўғри келади. Мухлисларнинг талаби ва ташкилотчиларнинг таклифи билан шу йил концерт беришга аҳд қилдим. Лекин тайёргарликни ўтган йилиёқ бошлагандим. Бу йилги концертда йигирмага яқин янги қўшиқлар ижро этаман, деб режа қилганман. Лекин концерт пайтида мухлислар истагини ҳам назардан четда қолдирмайман. Саҳна безаклари, рақслар, театрлаштирилган томошалар… Қисқаси, навбатдаги дастур аввалгиларидан тубдан фарқ қилади. Ҳар ҳолда бунинг учун жиддий тайёргарлик кўраяпмиз.\n— Янги қўшиқлари билан мухлислар эътиборини торта олмаётган айрим санъаткорлар эски қўшиқлари билан жалб этишга уринади...\n— Юқорида айтиб ўтганимдек, барча ёшдаги ва дунёқарашдаги мухлисларнинг кўнглини топиш бироз мушкул. Чунки уларнинг қўшиқларга бўлган талаби ҳам турлича. Баъзи мухлислар кўнглидан жой олган қўшиқни тинглаш учун концертга тушади. Уларни ранжитмаслик учун албатта, ҳар бир дастурда "хит” қўшиқлар ҳам ўрин эгаллаши керак. Лекин барибир концертнинг асосини янги қўшиқлар ташкил этиши тарафдориман.\n— "Чин ошиқлар” қўшиғи клипидаги чиқишингиз ўзига хос. Концертни ҳам "Чин ошиқлар” деб номлабсиз. Адашмасак, бу қўшиқни аввалги концерт дастурингизда ижро этгандингиз.\n— Одатда барча клипларимнинг ғояси ва сюжетини ўзим ёзиб, сўнг режиссёр билан маслаҳатлашаман. Қўшиқ мазмуни ва оҳангидан келиб чиққан ҳолда, клип суратга олинади. "Чин ошиқлар” қўшиғига икки инсон ҳаётидаги воқеалар худди кинотасмадек акс этадиган клип суратга олдиришни истадим. У қўшиқ мазмунини бойитиши ва томошабин қалбини янада таъсирлантириши керак эди. Концерт номига келсак, "Чин ошиқлар” умумий ном. Барча концерт дастуримда бир нечта севги ва муҳаббатни тараннум этадиган қўшиқлар ўрин олади.\n— "Оҳ дедим” клипингиз ҳақида кўпчилик танқидий фикр билдирди. Уларнинг фикрлари асослидек... — Ҳар кимнинг диди ҳар хил. Сиз танқидий фикр эшитдингиз, мен эса фақат "Яхши, рақсбоп қўшиқ бўлибди”, деган эътирофлар эшитаяпман. Лекин танқидлар ноўрин дейишдан ҳам йироқман. Беш бармоқ баробар бўлмаганидек, барчага манзур келадиган қўшиқ яратиш ҳам мушкул. Мухлисларимга иккита лирик қўшиқни тақдим этгач, бита шўх, кайфиятни кўтарадиган қўшиқ ижро этишни ният қилгандим. Қўшиқ тайёр бўлгач, унга режиссёр билан маслаҳатлашиб, бироз ноодатий клип суратга олдиришни лозим кўрдим. Ишонасизми, клипда юзга яқин актёр, актриса ва раққосалар суратга тушди. Улар учун алоҳида кийим ва тақинчоқлар ҳам тайёрланди. Энди клип бюжетини тасаввур этаверинг (кулиб).\n— Фарзандларингиз орасида санъатга қизиқиш билдираётганлар бор-йўқлиги ҳақида матбуотда кейинроқ хабар беришни ваъда бергандингиз?\n— Қачон ваъда бергандим? Негадир эслолмаяпман (кулиб). Ўғлим Содиқжон санъатга қизиқади, келажакда шу соҳа эгаси бўлишни ният қилган. Қизим Асал эса актриса бўлишни орзу қилади. Унинг қизиқишларини инобатга олиб, барча шароитларни яратиб бердим. Ҳатто, бир неча марта "Оталар сўзи-ақлнинг кўзи” кўрсатувида роль ҳам ижро этди. Лекин фарзандларнинг қизиқишлари ҳам ўзгарар экан. Қизим энди актрисаликка эмас, дизайнерликка қизиқаяпти. Ҳозир шу соҳа бўйича сабоқ олаяпти. Иккинчи ўғлим Муҳаммаджон эса теннисга қатнашади. Республикамиз бўйича ўтказилган теннис мусобақаларида етакчи ўринларни эгаллаяпти. Фарзандим муваффақиятидан албатта, хурсандман.\n— Оилангизга кўп вақт ажрата олмаслигингиздан нолисангиз керак?\n— Ҳақиқатан ҳам санъаткорнинг кўп вақти гастрол сафарлари ва халқ хизматларида ўтади. Гоҳида овоз ёзиш студияларидан ярим тунда қайтишимизга ҳам тўғри келади. Лекин ижод деб оилам ва фарзандларим тарбиясига беэътибор бўлмайман. Уларнинг ҳар бир қадами назоратим остида.\n— Шаҳзода, Лола, Райҳон, Амира, Тамила, Муниса... Қай бири билан дуэт куйлаган бўлардингиз? Улардан қай бирини кўпроқ тинглайсиз?\n— Ҳар гулнинг ўз ифори бўлганидек, сиз тилга олган хонандаларнинг ижоди ҳам ўзига хос. Масалан, Шаҳзода, Райҳон ва Мунисанинг қўшиқларига бефарқ эмасман. Дуэт масаласида эса аниқ жавоб айтолмайман. Менимча, дуэт айтиш истаги туғилса, юқоридаги учаласидан бирини танласам керак.\n— Мағрурдексиз... Илгари ҳам шундаймидингиз?\n— Кўринишдан мағрурман, лекин ҳаётда ҳокисор бўлишга ҳаракат қиламан. Мен билан илк марта суҳбатлашган одамларнинг деярли барчаси "Телевизорда жуда мағрур кўринасиз, ҳаётда эса оддий инсон экансиз-ку”, дейишади. Инсоннинг суратига эмас, сийратига қараб баҳо бериш лозим.\n— Кўпчилик таниқли санъаткорларнинг шогирдлари устозидан ўзиб кетяпти. Аммо сизнинг шогирдларингиз кўп бўлишига қарамай, мухлисларингиз бирорта шогирдингизни танимайди ёки бирортаси мен Анвар Саневнинг шогирдиман деб портлаб чиқмайди?\n— Биласизми, ҳар йили санъат олийгоҳларини юзга яқин ижодкорлар тамомлашади. Афсуски, уларнинг бармоқ билан санарлиси халқ назарига тушиб, машҳурлик чўққисига чиқади. Ҳақиқатан ҳам шогирдларим кўп, улар аста-секин мустақил ижодини бошлаяпти. "Фалон мавзуда қўшиқ ёздим, баҳо беринг ёки бирорта қўшиқ яратишимга кўмаклашинг”, деб ёрдам сўраса, кўмагимни аямайман. Уларнинг баъзилари эл назарига тушишга ҳам улгурди. Лекин уларни номма-ном айтиш, менга ноқулай. Сабаби мен эмас, улар мени устоз деб эътироф этишса мақсадга муваффиқ бўларди.\n— Машҳурликдан безган пайтларингиз бўлганми?\n— Нега ҳамма журналистлар шу саволни яхши кўришади-я (кулиб)?! Машҳур бўлишни, эл ардоғида юришни қанчалар орзу қилганимни биласизми? Машҳурлик бу бахт! Айримлар ундан бездим, оддий одамлардек кўчада юролмайман, деб оғиз кўпиртиришади-ю, аслида... Менимча, бундан нолимай, қадрига етиш керак.\n- Пойтахтга қараганда вилоятларда мавқеингиз баландроқ...\n— Шахсан мен ҳеч қандай тафовутни сезмайман. Пойтахтдаги ва вилоятдаги мухлисларимга бирдек эътибор бераман. Лекин вилоятлар бўйлаб гастроль сафарларида кўп бўламан. Сабаби вилоятлик мухлис икки соатлик концерт дастурини кўриш учун анча масофа йўл босишига тўғри келади. Мухлисларга қулайлик яратиб бериш лозимлигини кейинги пайтларда барча хонандалар англаб етишаяпти. — Нега бирорта клипингизда ўзингиз суратга тушмайсиз?\n— Жуда яхши савол бердингиз. Доим журналистлар билан суҳбат чоғида нега шу ҳақида сўрашмайди, дердим ўз-ўзимга. Ростини айтсам, актёрлик ҳам бир санъат, кичик ролни ижро этиш учун ҳам маҳорат талаб этилади. Ўзимни актёрлик борасида истеъдодли деб билмайман, шунинг учун қўшиқнинг дарду қувончисини кўрсатишни профессионал актёрларга топшираман.\n- Ҳанузгача шахсий продюсерингиз йўқ. Бу борада панд еганмисиз?\n— Йўқ, панд емаганман-у, лекин ижодни ўз кучим билан бошлаганим учун бунга зарурат сезмайман. Эркинликда, ҳеч бир инсоннинг таъсирисиз ижод қилишни ёқтираман. Бир иккита ёрдамчилар ва шогирдларим бор. "Югур-югур”ларида уларнинг ёрдами кўп асқотади.\n— Сизни таъқиб этаётган бир мухлисангизни судга бергандингиз. Бугун унинг таъқибидан қутулдингизми? Бундай пайтларда турмуш ўртоғингиз рашк қилиши табиий...\n— Оҳ, жуда нозик мавзуда сўз очдингиз-ку (кулиб). Рашк ҳар бир инсонга хос, унинг бўлгани ҳам яхши. Лекин омма эътиборидаги инсонман. Ҳар тоифадаги мухлислар бор, одатда, уларга қўпол гапириб, кўнглига озор етказишни истамайман. Аёлим эса бундай вазиятларни тўғри қабул қилади. Мен устидан судга арз қилган мухлис менимча ўзига тегишли хулоса чиқариб олди.\n— Anvarsanayev.com расмий сайти бугун фаолият юритмаяпти. Ундаги мухлислар қолдирган саволларнинг барига ўзингиз жавоб ёзармидингиз? — Сайт админстраторидан сайт фаолияти тўхтатилишини ўзим сўрадим. Чунки сайт почтасига ҳар куни юзга яқин саволлар келиб тушарди. Мухлисларга беэътиборлик бўлмасин деб барча саволларга ўзим жавоб берардим. Бунинг учун ҳар куни камида 2-3 соат вақт сарфлашимга тўғри келарди. Шунинг учун сайт фаолиятини тўхташишга қарор қилдим.\n— Пойтахт тўйларида кўпроқ айтиладиган Европа қўшиқларини бемалол куйлай оласизми?\n- Ҳақиқатан ҳам кейинги пайтларда тўйларда Европа қўшиқларини куйлаш анча урф бўлди. Бунга муносабатим ижобий ва репертуаримизда бундай қўшиқлар бор. Ижодий жамоамизда европа қўшиқларини маромига етказиб куйлайдиган шогирдларим бор, агар тўйда шундай қўшиқларни сўрашса, уларга навбатни бераман.\n— Сира таваккал қилганмисиз?\n— Яқинларим менинг таваккалчи эканлигинимни яхши билашиди. Ҳар ишда таваккал қиламан, шукрки, уларнинг кўпчилиги омадли якунланган.\n— Муҳриддин Ҳолиқовдек устоз санъаткорнинг шогирдисиз. Унинг ижодидан бирорта қўшиқни куйлаш ниятингиз борми? — Ҳар бир концерт дастуримда албатта, устознинг қўшиқларидан ижро этаман. Аввалги концертимда "Кечагина”, бу йилги дастуримда эса "Гулчеҳра қиз” қўшиқларини ижро этишни ният қилганман. Насиб этса телевидение орқали ҳам куйлаб чиқарман. Раҳматли устозимнинг барча қўшиқларини халқ севиб тинглайди.\n— Сизнингча телеэкранда фаолият юритаётган бадиий кенгаш қўшиқларни адолатли тарзда мухлисларга узата оляптими?\n— Ижодий сафарларга борганимда, хориж телеканалларини ҳам кузатаман. Уларда нафақат одоб-аҳлоқ жиҳатидан, балки сифат даражасида ҳам мақташга арзимайдиганларини кўрганман. Бизнинг телевиденияда фаолият юритаётган бадиий кенгаш эса ҳар бир қўшиқни элакдан ўтказиб, сарагини саракка, пучагини пучакка ажратади. Клипларим бадиий кенгашдан ўтмаганида, улардан ранжигандим. Кейин англадимки, уларнинг эътирози ўринли экан. Клипдаги камчиликларни тузатганимиздан кейин клип мухлислар томонидан энг мазмунли ва сифатли деб топилган эди.\n— Айрим санъаткорлар "Истиқлол” санъат саройининг эскирган ва бугунги кун талабига жавоб бера олмаётган сифатсиз техникасидан шикоят қилишади. Сиз бу борадаги ноқулайликларга тайёрмисиз?\n— Айбни ҳамма нарсадан ахтариш мумкин. Лекин қўшни республикаларда концерт дастурларини тақдим этган ҳамкасбларим жуда яхши билишадики, уларда "Истиқлол” санъат саройидек муҳташам ва улуғ даргоҳнинг ўзи йўқ. Бу ерда қанчадан-қанча устоз санъаткорлар куйлаган, биз ҳам болалигимизда томошабинлар қаторида туриб уларга ҳавас қилганмиз. Саройнинг техник хизмати эса доим маъмурият назоратида бўлади. Бундай муҳташам саройнинг қадрига етишимиз керак.


Илму фан амалиётга пайваста | QISHLOQ HAYOTI\nИлму фан амалиётга пайваста\nАвгуст 1, 2017 Marks Yusupov\tМутахассис минбари\nКелажагимизни белгиловчи бу омилни замоннинг ўзи талаб қилмоқда,\nАлишер Навоий “Маҳбуб ул-қулуб” асарида деҳқонларга таъриф бераётиб, “Олам маъмурлиги улардан, аламлилар шодлиги улардан. Ҳар қаён қилсалар ҳаракат халққа ҳам овқат етар, ҳам барокат”, деган экан. Дарҳақиқат, деҳқону чорвадорнинг барокатли фаолиятисиз юртда маъмурчиликни тасаввур қилиш қийин. Аммо ҳозирги замон қишлоқ хўжалиги соҳасида илғор агротехнологиялар ва илмий ишланмаларни татбиқ этмасдан туриб, кутилган натижаларга эришиб бўлмайди.\nСамарқанд вилоятининг тоғли ва тоғолди ҳудудларида 2017-2018 йилларда 4 минг 211 та фермер хўжалиги ташкил қилиниши ва уларда 5,7 минг гектар ёнғоқзор ҳамда 13 минг гектар узумзор барпо этилиши мўлжалланмоқда. Бунинг учун фақат ер майдонларининг ажратилиши ва уларда кўчатлар ўтқазилиши билан иш битмайди.\nЧунки биринчидан, ажратилган ерларнинг таркибини ўрганиш, уларга ишлов беришда агротехнология усулларининг қайси бири афзаллигини аниқлаш зарур. Иккинчидан, кўчатлар ва навларни танлашда ер майдони ҳолати, иқлим шароити, ҳосилдорлик истиқболи каби омиллар эътиборга олиниши лозим.\nҚўйилаётган талаблар ижроси олимлар, соҳа мутахассислари ёрдамисиз амалга ошиши қийин. Самарқанд қишлоқ хўжалик институти бу борада бой тажриба тўплаган. Биргина мисол: институт ходимлари давлат томонидан ажратилган грант асосида амарант (гултожихўроз) ўсимлигининг хусусиятларини ўрганиш бўйича олиб борилаётган тадқиқотларни Жомбой туманидаги “Жомбой агрокультура” фермер хўжалиги билан ҳамкорликда олиб борган. Бунинг учун хўжалик раҳбарини амарант ўсимлигидан 20 га яқин турли маҳсулот олиш мумкинлигига ишонтириш билан бир қаторда, ундан фитомелиоратив, яъни тупроқдаги туз меъёрини яхшилаш мақсадида фойдаланиш имконияти мавжудлигини амалда намойиш этиш лозим бўлган. Акс ҳолда, фермер хўжалиги раҳбарияти илмий хулосалар натижасини синаб кўриш учун 20 гектарга яқин суғориладиган ер майдонини ажратмаган бўларди.\nЎтган йил мобайнида Самарқанд давлат университети олимлари ҳам биология, тупроқшунослик, биотехнология ва бошқа соҳаларга оид илмий-тадқиқотларни олиб бориш мақсадида 1 миллиард 750 миллион cўм миқдоридаги бюджет маблағини сарфлаганлар. Улар яратган ишланмалар, тавсияларнинг истиқболли эканлиги берилган тақризлар, турли нашрларда эълон қилинган хулосаларнинг ишонарли эканлигидан кўриниб турибди. Аммо тарғибот фаолиятининг сустлиги боис, ҳамкорликнинг чўғи пастлиги, илмий изланишлар хўжалик юритувчи субъектларга етиб бориши талаб даражасида эмаслиги сезилиб турибди.\nМаълумки, фундаментал ва инновацион тадқиқотларни молиявий қўллаб-қувватлаш мақсадида давлат бюджетидан ажратилаётган маблағ миқдори йилдан-йилга ошиб бормоқда ва бунда иқтисодиёт соҳаларининг долзарб муаммолари ечимини излашга қаратилган замонавий технологияларга алоҳида эътибор берилмоқда. Ана шунинг самарасида мамлакатимизда янги намунадаги маҳсулотларни ишлаб чиқариш миқдори ва тури кескин кўпайди. Шунингдек, корхона, фермер хўжалиги ва тадбиркорлик субъектларига кўмак кўрсатиш имкониятлари кенгаймоқда.\nШу жумладан, олимлар олдида илғор хорижий тажрибаларни ўрганиш, халқаро меъёрий талабларни баҳолаш, улардаги фундаментал илмий хулосаларни таҳлил қилиш ҳамда уларни халқ хўжалиги ходимлари эътиборига ҳавола қилиш вазифаси ҳам турибди. Олимларимиз бундай вазифани керакли суръатда амалга ошириш имкониятига эгадир. Самарқанд вилоятида балиқ ва паррандачилик маҳсулотлари етиштириш ҳамда қайта ишлаш самарадорлигини яқин муддатда 4-5 баробарга ошириш режалаштирилаётган экан, бунга хориж тажрибасини татбиқ қилмасдан эришиш муаммо эканлиги ҳам барчага аён. Айни пайтда бу соҳада Хитой, Вьетнам, Жанубий Корея каби мамлакатларда шаклланган технологиялар фақат улар батафсил илмий экспертизадан ўтганидан сўнг амалиёт учун тавсия қилиниши мумкин.\nШу ўринда, хўжалик юритувчи шахсларнинг билим салоҳиятини юксалтириш, ишлаб чиқариш маданиятини ошириш ҳақида ҳам тўхталмоқчимиз. Гап шундаки, хўжалик ходимлари қўшимча даромад олиш йўлларини қидирсалар-да, лекин унинг манбасини топишга қийналиб қоладилар. Зиёлиларнинг бу борада кўрсатадиган кўмаги айни муддаодир. Чунончи, қишлоқ хўжалиги субъектларига қўшимча даромаднинг беминнат ва бетакрор манбаи агротуризм, касаначилик ва вино туризми эканлигини англатиш керак. Сайёҳликнинг ушбу турларини ривожлантириш тўғрисида кейинги пайтларда кўп гапирилаётган бўлса-да, бироқ қишлоқ хўжалиги, қайта ишлаш соҳалари ходимлари ушбу йўналишдаги ишларни қандай ташкиллаштиришга оид етарлича маълумотга эга эмас. Ҳатто йирик корхоналарда ҳам бу борадаги ишларни талаб даражасида, деб бўлмайди. Хусусан, Самарқанд вилоятидаги “Агромир” корхонасида сайёҳ фақат ишлаб чиқариш жараёни билан танишиши мумкин, унинг тасарруфидаги боғлар эса сайр қилишга мослашмаган. Бир пайтнинг ўзида агротуризм ва вино туризми объекти мақомини олиши мумкин бўлган “Боғизоғон” вино ишлаб чиқариш корхонасидаги аҳвол анча дурустдек кўринса-да, бироқ ундаги шароит ҳам туристик бозор талабларига тўлиқ жавоб бермайди.\nАйтишларича, “Шарқ тароналари” фестивалида қатнашган машҳур италиялик қўшиқчи Аль Бано ўзининг мўъжазгина боғида камёб узум навларини етиштириб, улардан уч турдаги оқ ва олти турдаги қизил вино тайёрлаб, сайёҳларни ҳордиқ чиқариш учун ҳовлисига таклиф қилар экан. Боғизоғонликлар ҳам қўшимча даромад келтириши аниқ бўлган агротуризм ва винотуризм имкониятларини излашда давом этсалар маъқул бўлар эди.\nХуллас, мамлакат иқтисодий ривожланишининг энг муҳим омилларидан бири, бу – илм-фаннинг амалиётга, ишлаб чиқаришга уйғунлашишидир. Давлатимиз раҳбари Шавкат Мирзиёев таъкидлаганидек, ишлаб чиқариш ва илму фан ҳамоҳанг бўлса, биз эллик йил кейинги ҳаётимизни тасаввур қилиб, бугун унга замин ҳозирласак, жуда катта натижага эришамиз.\nСамарқанд давлат университети кафедра мудири, иқтисодиёт фанлари доктори, доцент.


Муҳриддин Холиқовга ҳавас қилиб...\n18:10 / 13.05.2016\nАлишер Халилов 1988 йил, 21 февралда Тошкент вилояти, Олмалиқ туманида туғилган. Санъатга бўлган қизиқиш беш ёшлигидан пайдо бўлган. Алишер Халиловнинг келажакда санъатни танлашига онаси туртки бўлган. Қолаверса, у 12-13 ёшлигида марҳум устоз санъактор Муҳриддин Холиқовнинг қўшиқларини тинглаб, келажакда у каби серқирра ижод қилишни, халқчил қўшиқлар яратишни мақсад қилиб қўярди. Алишер мактаб ва туманлараро ўтказилган барча тадбирларда фаол иштирок этарди.\n2010 йилда бўлиб ўтган “Ўзбекистон сени куйлайман” номли фестивалнинг вилоят босқичида мақом йўналиши бўйича фахрли 1-ўринни эгаллади. 2010 йилда бўлиб ўтган “Ягонасан муқаддас ватан!” кўрик танловининг Республика босқичида 3-ўринни эгаллади.\n2006 йилда Ҳамза номли мусиқа коллежининг анъанавий хонандалик бўлимини битириб, ҳужжатларини Ўзбекистон Давлат санъат институтига топширди. Соғлиғи панд бериши туфайли институтдаги ўқишни ташлашга мажбур бўлган Алишер Ҳалилов, икки йилдан сўнг яна омадини синаб кўришга аҳд қилди. Икки йил давомидаги изланишлари самараси ўлароқ, Алишер бу гал Ўзбекистон Давлат санъат институтига гранд асосида ўқишга қабул қилинади.\nАлишер Халилов Турсуной Исмияминова, коллежда Ҳуррият Исроилова, институтда Ўлмас Расулов, Боир Ҳолимирзаев сингари устозлар қўлида мусиқа сирларидан сабоқ олди.\nАлишер Халилов ижодини бошлаганига ҳеч қанча вақт бўлмай, бугунгача “Шайдо”, “Лайло”, “Келинчак”, “Сенсиз мен танҳо”, “Келинчак”, “Аёл”, “Фарғонанинг йўллари”, "Шунга шунчами" ва "Кабутарим" каби қўшиқларни куйлади.\nАлишер Халиловнинг санъатга кириб келишдан мақсади камтарона ижоди билан ўзбек миллий ва замонавий эстрада қўшиқчилиги санъатига оз бўлсада ўзининг муносиб ҳиссасини қўшишдир...\nҚалби санъатга ошуфта бўлган ёш хофиз ўз дилидагиларни самимий тарзда ифода этди: -Муҳриддин ака замонида ижод қилмаганимдан, у кишидан бевосита таьлим олмаганимдан афсусланган пайтларим бўлган. Аммо менга бир нарса далда беради, устоз Муҳриддин ака орамизда бўлмасаларда, у инсоннинг муносиб шогирди, маслаҳат олишим учун мен ҳавас қилган Озодбек Назарбеков бор. Озодбек Назарбековга овозим ўхшаганлиги учун, кўпчилик мендан у кишидан таьлим олиб турасанми, дея сўрашади. Менинг жавобим эса шундай: Устознинг ҳар бир яратган тароналари мен учун таьлим - очиқ дарс вазифасини ўтайди. Фурсатдан фойдаланиб ғойибона устозим Озодбек акага чин дилимдан соғлик тилаб, ўз миннатдорчилигимни билдираман!


Дўстбек Сулаймонов (1981) | www.ziyouz.uz\nБош саҳифа Ўзбек насри онлайн антологияси Дўстбек Сулаймонов (1981)\nРубрика: Дўстбек Сулаймонов (1981)\nДўстбек Сулаймонов 1981 йили Самарқанд вилоят Қўшработ туманида туғилган. Самарқанд Давлат университетида таълим олган. Асарлари маҳаллий ва республика матбуотида чоп этилган.\nДўстбек Сулаймонов. Бўри ови (ҳикоя)\nЧоп этилган 01.11.2016 МуаллифZiyouz.uz\nҚишлоқда кеч тушиб, атрофга тун ўзининг сиё пардасини ёяётган паллада миш-миш тарқалди. «Мурод мерганни бўри еганмиш». Бу гапга биров ишонди, биров ишонмади. Лекин Мурод мерганнинг ҳовлисидан эшитилиб турган йиғи-сиғи овози бу гаплар ростлигидан дарак бериб тургандай қишлоқ аҳлини тажжубга соларди. давоми…\nРукнларДўстбек Сулаймонов (1981)\nДўстбек Сулаймонов. Зўраки «миллиардер» (ҳикоя)\n— Пулни қачон қайтарасан?— Айтдим-ку, бераман деб. Бунча ёпишиб олдинг менга?— Бераман деганинг қачон эди, сен учун бировдан олиб бергандим.— Ҳовлиқма, қочиб кетаётганим йўқ-ку.— Тўғри сен қочмаяпсан, лекин сени деб мен кимлардан қочиб юрибман, номард, — Акром Сардорнинг ёқасига ёпишди.— давоми…\nДўстбек Сулаймонов. Салом қани? (ҳажвия)\n— Ҳой бола, тўхта-чи, менга нега салом бермадинг? — деди Қўчқор ака.— Ие, амаки, нега салом беришим керак экан? — ҳайрон бўлди Савдобек. — Бирон нарса қилиб берасизми ё бирон нарса олиб берасизми? — Уйқусираяпсанми, ҳов бола, мен бир нима давоми…


Бухорода 47 ёшли Фарҳод Эгамов ўзаро жанжал пайти жаҳл устида ота-онасини устига бензин сепиб, ёқиб юборди. Ҳодиса 29 январь куни Бухоронинг Пешку тумани, Денов қишлоғида рўй берди. Эгамов жиноят жойидан ғойиб бўлган ва кейинчалик ушланиб, ҳибсга олинган. Жабрланувчи чол-кампир эса юзи ва танаси куйган ҳолда оғир аҳволда касалхонага ётқизилган.\nВоқеа гувоҳларининг Озодликка айтишича, ота-она ва фарзанд ўртасидаги жанжалга пул сабабчи бўлган:\n- Ўғил икки йил давомида Россияда ишлаб, отасига пул жўнатиб турган. Иши юришмай яқинда Бухорога қайтиб келганидан кейин отасидан пул сўраса, бермаган. Отаси фоизга пул бериб юрар экан. Судхўр ота ўғлига пул бермаган. Ўғлини жаҳли чиққан ва отаси, онасини устига бакалашкада бензин сепиб ёқиб юборган, - дейди исми сир қолиши шарти билан Озодликка гапирган пешкуликлардан бири.\nБухоро вилояти ҳуқуқ-тартибот идораларидаги Озодлик манбалари ота-онасига ўт қўйган шахс Фарҳод Эгамов экани ва унга нисбатан одам жонига қасд қилишга уриниш моддаси бўйича жиноят иши қўзғатилганини айтишди:\n- Фарҳод “Ватанга қайтиш сертификати” билан яқиндагина Россиядан уйига қайтган эди. Отасидан пул сўраган, бермаган. Тергов давомида Фарҳод Эгамов маст ҳолатда бу ишга қўл ургани, қилмишидан пушаймон эканини айтди. Ҳозир у ҳибсда ушлаб турилибди. Бахтга кўра, 72 ёшли отаси Эгамов Носир, 71 ёшли онаси Эгамова Шабон омон қолган. Ҳозир улар касалхонада, - деди Озодлик манбаси.\nЎзбекистонда маиший муаммолар негизида бундай фожеалар тез-тез рўй бериб туради.\nУч ой аввал Хоразмнинг Урганч тумани Ғойбу қишлоғида 30 ёшли аёл оилада етишмовчилик сабаб икки фарзандини пичоқлаган эди. Оқибатда 7 ёшли қизи ҳаётдан кўз юмган, 10 ёшли ўғли оғир яраланганди.\nТергов давомида аёл оилавий келишмовчилик боис келиб чиққан жанжал натижасида ушбу қотилликка қўл урганини айтган.


Лефлоцин – medu.uz – Дорилар ҳақида маълумотлар ўзбек тилида\nHome Йўриқномалар Лефлоцин\nПрепаратнинг савдо номи: ЛефлоцинÒ\n1 мл эритма қуйидагиларни сақлайди;\nфаол модда: 100 % моддага қайта ҳисоблаганда 5 мг левофлоксацин полугидрати;\nёрдамчи моддалар: натрий хлориди, динатрий эдетати, инъекция учун сув.\nТаърифи: тиниқ, сариқ ёки яшил-сарғиш рангли суюқлик.\nФармакотерапевтик гуруҳи: Хинолонлар гуруҳига мансуб антибактериал восита. Фторхинолонлар. Левофлоксацин.\nАТХ коди: J01МА12\nФармакодинамикаси. Левофлоксацин – фторхинолонлар гуруҳига мансуб синтетик антибактериал воситадир ва офлоксацин дори воситаси рацемик аралашмасининг S- энантиомери ҳисобланади.\nФторхинолонлар гуруҳига мансуб бўлган антибактериал препарат сифатида левофлоксацин ДНК-ДНК –гираза ва топоизомераза IV комплексига таъсир қилади.\nЛевофлоксациннинг бактериал фаоллик даражаси қон зардобидаги максимал концентрацияси (Сmах) ёки фармакокинетик эгри чизиғи остидаги майдони (АUC) ва минимал ингибиция қилувчи концентрацияси (МИК (МБК)) нисбатига боғлиқ.\nРезистентлик ривожланишининг асосий механизми gyr-А генлардаги мутацияси натижаси ҳисобланади. In vitro шароитда левофлоксацин ва бошқа фторхинолонлар орасида кесишган резистентлик мавжуд. Таъсир механизми туфайли одатда левофлоксацин ва антибактериал дори воситаларнинг бошқа синфлари орасида кесишган резистентлик мавжуд эмас.\nСезгир микроорганизмларни оралиқ сезгир организмлардан (ўртача резистент) ва оралиқ сезгир микроорганизмдан чидамли организмлардан ажратувчи левофлоксацин учун МИК нинг Европа антимикроб сезувчанликни тестлаш бўйича қўмитаси (EUCAST) томонидан тавсия этилган МИК нинг чегара қийматлари (мл/л) тест ўтказишнинг қуйидаги жадвалида келтирилган.\nЛевофлоксацин учун МИК EUCAST чегара қийматлар (20.06.2006):\nПатоген Сезгир Резистент\nH. influenzae M. catarrha is2 ≤ 1 мг/л > 1 мг/л\nТури билан боғлиқ бўлмаган чегаравий кўрсаткичлар3 ≤ 1 мг/л > 2 мг/л\n1 Ушбу кўрсаткичларнинг ўзгарувчанлигини кўрсатувчи сезгир ва оралиқ сезгир (ўртача резистент) штаммлари орасида ушбу микроорганизмларнинг ёввойи штаммларини ўсишини сақлаб туриш мақсадида МИК нинг чегара қийматлар 1,0 дан 2,0 гача оширилди. Чегара қийматлар юқори дозаларда даволашга тегишли.\n2 Сезгир ва оралиқ сезгир (ўртача резистент) штаммлар орасида МИК чегара қийматлардан юқори ўлчамли штаммлари жуда кам ҳолларда учрайди ёки улар ҳақида хабар берилмаган. Ҳар қандай изолятга нисбатан микробларга қарши сезгирликни ва идентификация тестини такрорлаш зарур ва агар натижа тасдиқланса, изолятни маълумот берувчи лабораторияга юбориш керак.\n3 Фармакокинетика/фармакодинамика маълумотларига асосланиб, МИК нинг чегара қийматлари тури билан боғлиқ эмаслиги аниқланган ва уларни тарқалиши МИК муайян турларига боғлиқ эмас. Бу кўрсаткичларни фақат микроорганизмларнинг чегараларини белгиловчи турнинг кўрсаткичи аниқланмаган бўлса ишлатилади ва турлар учун сезгирликни текшириш тавсия этилмаса ёки шубҳали микроорганизм тури (Enterococcus, Neisseria, грамманфий анаэроблар) учун етарлича маълумотлар келтирилмаган бўлса ишлатилмайди.\nЛевофлоксацин учун СLSІ (Клиник ва лаборатор стандартлар институти, аввал – NCCLS) тавсия этган сезгир организмларни оралиқ сезгир организмлардан ва оралиқ сезгирларни резистент организмлардан ажратиб турувчи МИК нинг чегара қийматлари, МИК (мкг/мл) ни тест ўтказиш учун ёки диск-диффуз усули (левофлоксацин 5 мкг ли дискини ишлатиш билан зона диаметри [мм]) қуйида келтирилган жадвалда ёритилган.\nЛевофлоксацин учун CLSI тавсия этган диск-диффуз усули ва МИКнинг чегара қийматлари (М100 – С17, 2007):\n1. Резистент штаммларнинг йўқлиги ёки кам тарқалганлиги ”сезгир”дан бошқа тоифадаги натижаларни олдиндан истисно қилади. Натижалари”сезгир эмас” тоифаси ҳақида гувоҳлик берувчи штаммлар учун организмлар идентификацияси ва антимикроб сезгирлик тестлари натижалари, СLSІ эталон суюлтириш усули ишлатилган ҳолда маълумот лаборатория томонидан тасдиқланиши лозим.\nАнтибактериал таъсир доираси\nТанланган турлар учун резистентликни тарқалиши географик ва вақт бўйича ўзгариши мумкин ва айниқса оғир инфекцияларни даволаганда резистентлик ҳақида маҳаллий маълумотларни олиш мақсадга мувофиқдир. Маҳаллий резистентлик даражаси препаратнинг фойдалилиги ҳеч бўлмаганда баъзи инфекция турларига гумонли бўлганида зарурати бўлганида маслаҳат учун мутахассисга мурожаат қилиш лозим.\nStaphylococcus aureus * метициллинга сезгир, Staphylococcus saprophyticus, Streptococci, C ва G гуруҳи, Streptococcus agalactiae, Streptococcus pneumoniae*, Streptococcus pyogenes*\nОрттирилган (иккиламчи) резистентлик муаммоли бўлиши мумкин бўлган турлари\nEnterococcus faecalis*, Staphylococcus aureus метицилинга резистент, Staphylococcus coagulase spp.\n* Тасдиқланган клиник кўрсатмаларда клиник самарадорлик сезгир изолятлар учун намойиш қилинган.\n** табиий оралиқ сезгирлик\nР. aeruginosa чақирган госпитал инфекциялар мажмуавий даволашга мухтож бўлишлари мумкин.\nЛевофлоксацинни вена ичига юборилгандан ва перорал қабул қилингандан кейин фармакокинетикасида аҳамиятли фарқи йўқ.\nВена ичига юборилгандан сўнг препарат бронхлар шиллиқ қавати ва ўпка тўқимасининг бронхиал секретида (ўпкадаги концентрацияси қон плазмасидагидан ошади), сийдикда тўпланади. Левофлоксацин орқа мия суюқлигига ёмон ўтади.\nЛевофлоксациннинг тахминан 30-40 % ни қон зардоби оқсилари билан боғланади. Левофлоксацинни суткада 1 марта 500 мг дан кўп марта қўлланганда тўпланиш самараси деярли йўқ.\nБир кунда икки марта 500 мг дозадан қўлланилганда аҳамиятсиз, олдиндан айтиш мумкин бўлган тўпланиш самараси бор. Турғун ҳолатига 3 кун давомида эришилади.\nОрганизмнинг тўқима ва суюқликларига ўтиши\nБронхлар шиллиқ қавати, ўпка тўқимасининг бронхиал суюқлигига (ЎТБС) ўтиши\n500 мг левофлоксацин перорал қўлланилгандан кейин, бронхлар шиллиқ қавати ва ўпка тўқимасининг бронхиал суюқлигидаги максимал концентрацияси, мувофиқ равишда 8,3 мкг/г ва 10,8 мкг/г ни ташкил қилади. Бу кўрсаткичларга препарат қўллангандан кейин бир соат давомида эришилди.\nЎпка тўқимасига ўтиши\n500 мг левофлоксацин перорал қабул қилгандан сўнг, ўпка тўқималаридаги максимал концентрацияси 11,3 мкг/г ни ташкил қилди ва препарат қўллангандан кейин 4-6 соат ўтгач эришилди. Ўпкадаги концентрацияси қон плазмасидаги концентрациясидан ошади.\nЎт пуфаги ичидагисига ўтиши\nЎт пуфаги ичидагисига ўтиши препарат қўллангандан сўнг, суткада 500 мг дозада бир ёки икки марта қўллашга қараб мувофиқ равишда 2-4 соатдан сўнг ва 3 кундан сўнг левофлоксациннинг максимал концентрацияси 4,0-6,7 мкг/мл га эришилди.\nОрқа мия суюқлигига ўтиши\nПростата тўқимасига ўтиши\n500 мг левофлоксацинни суткада 1 марта 3 кун давомида қўллангандан сўнг, простата тўқимасидаги ўртача концентрацияси 2 соат, 6 соат ва 24 соатда мувофиқ равишда 8,7 мкг/г, 8,2 мкг/г ва 2,0 мкг/г ни ташкил қилади; простата/плазма концентрациясининг ўртача коэффициенти 1,84 ни ташкил қилади.\nЛевофлоксациннинг 150 мг, 300 мг ва 500 мг дозасини бир марта қабул қилгандан сўнг 8-12 соатдан сўнг сийдикдаги ўртача концентрацияси, мувофиқ равишда 44 мг/л, 91 мг/л ва 200 мг/л ни ташкил қилади.\nЛевофлоксацин жуда кам миқдорда метаболизмга учрайди, дисметил- левофлоксацин ва левофлоксацин N-оксид метаболитлари ҳисобланади. Бу метаболитлар сийдик билан чиқариладиган препаратнинг 5% дан камроғини ташкил қилади. Левофлоксацин стереокимёвий турғун ҳисобланади ва хирал тузилиши инверсияга учрамайди.\nЛевофлоксацин перорал ва вена ичига юборилгандан сўнг, қон плазмасидан нисбатан секин чиқарилади (ярим чиқарилиш даври 6-8 соатни ташкил қилади). Одатда буйрак орқали чиқарилади (юборилган дозанинг 85% дан кўпроғи).\nЛевофлоксацин вена ичига юборилганидан ва перорал қабул қилингандан кейинги фармакокинетикасида нисбатан аҳамиятли фарқи йўқ, бу иккала йўл (перорал ва вена ичига) бир-бирининг ўрнини босиши мумкинлигидан далолат беради.\nЛевофлоксацин 50-600 мг диапазонда тўғри чизиқли фармакокинетикага эга.\nБуйрак етишмовчилиги бўлган пациентлар пропорционал\nБуйрак етишмовчилиги левофлоксациннинг фармакокинетикасига таъсир қилади. Буйрак фаолияти пасайганда қуйида келтирилган жадвалда кўрсатилганидек буйрак орқали чиқарилиши ва клиренси камаяди, ярим чиқарилиш даври эса узаяди:\nКреатинин клиренси (мл/минут) <20 20-40 50-80\nБуйрак клиренси (мл/минут) 13 26 57\nЯрим чиқарилиш даври (соатлар) 35 27 9\nЁш пациентлар ва кекса ёшдаги пациентлар орасида левофлоксациннинг фармакокинетикасида креатинин клиренси билан боғлиқ фарқдан бошқа фарқлар йўқ.\nЖинсга оид фарқлар\nЭркак ва аёл жинсли пациентларга нисбатан алоҳида таҳлили, левофлоксациннинг фармакокинетикасини жинсга боғлиқ аҳамиятсиз фарқланишини кўрсатади. Бу жинсга оид фарқлар клиник аҳамиятга эга эканлигининг исботи йўқ.\nВена ичига юбориш учун Лефлоцин® катталарда бактериал яллиғланиш жараёнларни даволаш учун, агар улар левофлоксацинга сезгир бактериялар томонидан чақирилган бўлса буюрилади: ўпка яллиғланиши, сийдик чиқарув йўлларининг асоратланган инфекциялари (шу жумладан, пиелонефрит), тери ва юмшоқ тўқималарнинг инфекциялари, сурункали бактериал простатитда қўлланади.\nВена ичига юбориш учун Лефлоцин® ни резина тиқини тешилгандан кейин дарҳол (3 соат давомида) қўллаш керак. Инфузия вақтида ёруғликдан ҳимоя қилиш керак эмас.\nВена ичига юбориш учун эртимани ёруғликдан ҳимояланмаган ҳолда хона ёруғлигида максимум 3 сутка давомида сақлаш мумкин.\nПерорал ва парентерал шаклларининг биологик эквивалентлигини ҳисобга олиб, бир хил дозалаш мумкин.\nДозалаш инфекциянинг тури ва оғирлигига боғлиқ.\nКреатинин клиренси минутига 50 мл дан юқори буйрак фаолияти нормал бўлган катталар учун, одатда препаратнинг қуйидаги дозалари тавсия қилинади:\nКўрсатма Суткалик доза Суткада юборишлар сони\nКасалхонадан ташқари пневмониялар 500 мг 1-2 марта\nСийдик чиқариш йўлларининг асоратланган инфекциялари, шу жумладан пиелонефрит 250 мг* 1 марта\nСурункали бактериал простатит 500 мг** 1 марта\nТери ва юмшоқ тўқималарнинг инфекциялари 500 мг** 1-2 марта\n*Оғир инфекцияда дозани ошириш мақсадга мувофиқлигини кўриб чиқиш керак (бу фақат инфузия учун эритмаларга таалуқли).\n**Пациентнинг ҳолатига қараб, бир неча кун ўтгандан кейин бошланғич вена ичига юборишдан худди шу дозада перорал қабул қилишга ўтиш мумкин.\n***Анаэроб қўзғатувчиларга таъсир қилувчи антибиотиклар билан мажмуада.\nЛевофлоксацин асосан буйраклар орқали чиқарилиши туфайли, буйрак фаолияти сусайган пациентларда доза камайтирилиши керак.\nКреатинин клиренси минутига 50 мл дан камроқни ташкил этувчи буйрак фаолиятини бузилиши бўлган пациентлар учун дозалаш:\nклиренси Дозалаш тартиби (инфекциянинг оғирлик даражаси ва нозологик шаклига кўра)\n250 мг/24 соат 500 мг/24 соат 500 мг/12 соат\nМинутига 50-20 мл биринчи доза:\n125 мг/24 соатда биринчи доза: 500 мг кейингиси:\n250мг/24 соатда биринчи доза:\n250 мг/12 соатда\nМинутига 19-10 мл биринчи доза:\n125 мг/48 соатда биринчи доза:\n125 мг/12 соатда\n(шу жумладан гемодиализда ва САПД1) биринчи доза:\n125 мг/24 соатда\n1-гемодиализдан ёки сурункали амбулатор перитонеал диализдан (САПД) сўнг қўшимча дозалар керак эмас.\nЖигар фаолияти бузилиши бўлган пациентларда дозалаш. Левофлоксацин жигарда аҳамиятсиз даражада метаболизмга учраши сабабли дозага тузатиш киритиш керак эмас.\nКекса ёшдаги пациентлар учун дозалаш. Агар буйрак фаолиятини бузилиши бўлмаса дозага тузатиш киритиш талаб этилмайди.\nЛефлоцин® вена ичига юбориш учун эритмаси вена ичига секин томчи инфузия йўли билан юборилади. Бир флакон Лефлоцин® ни юбориш давомийлиги (вена ичига юбориш учун 500 мг левофлоксацинли 100 мл эритма) 60 минутдан кам бўлмаган вақтни ташкил қилиши керак. Пациентнинг ҳолатига қараб, бир неча кундан кейин вена ичига юбориш худди шу дозада перорал қабул қилишга ўтиш мумкин.\nДаволаш давомийлиги касалликнинг кечишига боғлиқ. Бошқа антибактериал воситаларни қўллагандаги каби, тана ҳарорати меъёрлашгандан кейин ёки микробиологик тестлар билан қўзғатувчиларнинг йўқолганлигини тасдиқланган кейин Лефлоцин® билан даволашда, камида 48-72 соат давомида давом эттириш тавсия этилади.\nИнфекция ва инвазиялар: микозлар (ва бошқа резистент микроорганизмларнинг пролиферацияси)\nҚон яратиш тизими ва лимфатик тизим томонидан бузилишлар: лейкопения, эозинофилия, тромбоцитопения, нейтропения, агранулоцитоз, панцитопения, гемолитик анемия.\nИммун тизимини бузилишлари: анафилактик шок (“Махсус кўрсатмалар” бўлимига қаранг), анафилактик ва анафилактоид реакциялар баъзида хатто биринчи дозани қабул қилгандан сўнг пайдо бўлиши мумкин, юқори сезувчанлик (ўта юқори сезувчанлик) (“Махсус кўрсатмалар”бўлимига қаранг).\nМетаболизм ва озиқланишни бузилишлари: анорексия, гипогликемия, асосан қандли диабети бўлган пациентларда (“Махсус кўрсатмалар”бўлимига қаранг).\nРуҳий ўзгаришлар: уйқусизлик, асабийлик, психотик бузилишлар, депрессия, онгни чалкашиши, безовталик, ажитация, ташвишга тушиш, суицидал йуналишга эга бўлган фикрашни ёки ҳаракатни ўз ичига олган ўз-ўзини бузувчи хатти-ҳаракатли психотик реакциялар Махсус кўрсатмалар”бўлимига қаранг), галлюцинациялар.\nНерв тизимини бузилишлари: бош айланиши, бош оғриғи, уйқучанлик. Кам ҳолларда: конвульсиялар, тремор, парестезия, сенсор ёки сенсомотор периферик нейропатия, дисгевзия (таъм билишни субъектив бузилиши), шу жумладан агевзия (таъм билишни йўқолиши), паросмиядан (ҳид билишни бузилиши), шу жумладан аносмия (ҳид билишни йўқолиши).\nКўришни бузилиши: кўришни бузилишлари.\nЭшитиш ва қулоқ лабиринтини бузилиши: вертиго, эшитишни бузилиши, қулоқларда шовқин.\nЮрак томонидан бузилишлар: тахикардия, электрокардиограммада QT интервалини узайиши (“Махсус кўрсатмалар” (QT интервалини узайиши) ва “Дозани ошириб юборилиши” бўлимига қаранг).\nВаскуляр бузилишлар: гипотензия.\nНафас, кўкрак қафаси ва медиастинал бузилишлар: бронхоспазмлар, диспноэ, аллергик пневмонит.\nМеъда-ичак йўлларини бузилишлари: диарея, кўнгил айниши, қусиш, қоринда оғриқ, диспепсия, қоринни дам бўлиши, геморрагик диарея, бу кам ҳолларда сохта мембраноз колитни ўз ичига олган энтероколит ҳақида далолат бериш мумкин.\nГепатобилиар бузилишлар: жигар энзимлари кўрсаткичларини ошиши (АЛТ/АСТ, ишқорий фосфотза, ГГТП). Тез-тез эмас: асосан оғир даражадаги асосий касаллиги бўлган пациентларда левофлоксацин қабул қилганда қонда билирубинни ошиши, гепатит, сариқлик ва ўткир жигар етишмовчилиги ҳолларини ўз ичига олган жигарнинг оғир шикастланиш ҳоллари қайд этилган (“Махсус кўрсатмалар” бўлимига қаранг).\nТери ва тери ости тўқималари томонидан бузилишлар: тошма, қичишиш, уртикария, ангионевротик шиш, қуёш ва ультрабинафша нурларига юқори сезувчанлик, токсик эпидермал некролиз (Лайелл синдроми), Стивенс-Джонсон синдроми, кўп шаклли экссудатив эритема, гипергидроз. Баъзида ҳатто биринчи доза қабул қилинганидаёқ тери-шиллиқ қаватлар реакциялари пайдо бўлиши мумкин.\nСуяк-мушак тизими ва бириктирувчи тўқима томонидан бузилишлар: пайларни шикастланиши (“Махсус кўрсатмалар” бўлимига қаранг), шу жумладан уларни яллиғланиши (масалан, ахилл пайларини), артралгия, миалгия, пайларни узилиши (“Махсус кўрсатмалар” бўлимига қаранг). Бу нохуш ножўя таъсирлар даволаш бошлангандан кейин 48 соат давомида пайдо бўлиши ва иккала оёқнинг ахилл пайларини шикастлаши мумкин. Мушакларни шикастланиши (рабдомиолиз), айниқса оғир миастения gravis бўлган беморда бўлиши мумкин бўлган мушакларнинг кучсизлиги алоҳида аҳамиятга эга бўлиши мумкин.\nБуйрак ва сийдик чиқариш тизими томонидан бузилишлар: қон зардобида креатинин кўрсаткичларини ошиши, ўткир буйрак етишмовчилиги (масалан, интерстициал нефрит оқибатида).\nУмумий бузилишлар ва юбориш жойидаги ҳолат: инфузия жойида оғриқ ва қизариш, веналарни яллиғланиши (флебит), астения, пирексия, оғриқ (шу жумладан, белда, кўкракда ва қўл-оёқлардаги оғриқ).\nФторхинолонларни қабул қилиш билан ассоциацияланган бошқа ножўя таъсирлар орасида, қуйидагилар:\nэкстрапирамид симптомлар ва ҳаракат координациясининг бошқа бузилишлари;\nпорфирияси бўлган пациентларда порфирия хуружлари.\nЛевофлоксацин ёки бошқа хинолонларга юқори сезувчанлик, тутқаноқ, хинолонларни аввалги қўллангандан кейин пайлар томонидан ножўя реакцияларга шикоятлар бўлса қўллаш мумкин эмас.\nБошқа дори воситаларини Лефлоцин® препаратига таъсири.\nТеофиллин, фенбуфен ёки шунга ўхшаш ностероид яллиғланишга қарши дори воситалар\nЛевофлоксацинни теофиллин билан ўзаро фармакокинетик таъсири аниқланмаган. Лекин хинолонларни тиришиш бўсағасини пасайтириши мумкин бўлган теофиллин, ностероид яллиғланишга қарши препаратлар ва бошқа агентлар билан бир вақтда қўллаганда, тиришиш бўсағаси аҳамиятли даражада пасайиши мумкин. Левофлоксациннинг фақат ўзини қабул қилгандагига қараганда, фенбуфен мавжудлигида левофлоксациннинг концентрацияси тахминан 13% юқори.\nПробенецид ва циметидин левофлоксацинни чиқарилишига статистик ишончли таъсир кўрсатади. Левофлоксациннинг буйрак клиренси циметидин мавжудлигида 24% га, пробенецид мавжудлигида эса 34% га пасаяди. Чунки иккала препаратлар левофлоксациннинг найчалардаги секрециясини блоклаш каби хусусиятига эга.\nАммо тадқиқотларда синалган дозаларда, статистик аҳамиятли кинетик фарқларни клиник аҳамиятга эга бўлиш эҳтимоли йўқ. Айниқса буйрак етишмовчилиги бўлган пациентларда левофлоксацинни пробенецид ва циметидин каби найчалар секрециясига таъсир қилувчи дори воситалари билан қўллаганда эҳтиёткорлик билан ёндашиш керак.\nФармакологиянинг клиник тадқиқотларида, левофлоксацин қуйидаги дори воситалари: кальций карбонати, дигоксин, глибенкламид, ранитидин билан бирга қўлланилганда, левофлоксациннинг фармакокинетикасига ҳеч қандай клиник аҳамиятли таъсир қилмаслиги намойиш қилинган.\nЛефлоцин® препаратининг бошқа дори воситаларига таъсири\nЛевофлоксацин билан бирга қўлланилганда циклоспориннинг ярим чиқарилиш даври 33% га ошади.\nК витамини антагонистлари\nК витамини антагонистлари (масалан, варфарин) билан бир вақтда қўлланилганда коагуляцион тестларни (ПВ/халқаро меъёрлаштирилган нисбатлар) ошганлиги ва/ёки яққол ривожланган қон кетишлари юзага келганлиги ҳақида маълумотлар бор. К витамини антагонистларини паралелл қабул қилаётган пациентларда, коагуляция кўрсаткичларини назорат қилиб туриш тавсия этилади (“Махсус кўрсатмалар” бўлимига қаранг).\nQТ интервалини узайтирувчи дори воситалари\nQТ интервалини узайтирувчи таъсирга эга бўлган дори воситаларини (масалан; ІА и III синфи аритмияга қарши воситалар, трициклик антидепрессантлар, макролидлар) қабул қилувчи пациентларда, бошқа фторхинолонлар каби левофлоксацинни эҳтиёткорлик билан қўллаш керак (“Махсус кўрсатмалар” (QT интервалининг узайиши) бўлимига қаранг).\nЛефлоцин® 5 мг/мл инфузия учун эритмасини гепарин ёки ишқорий эритмалар (масалан натрий гидрокарбонати) билан, “Қўллаш усули ва дозалари” бўлимида кўрсатилган дори воситаларидан бошқа дори воситалари билан аралаштириш мумкин эмас.\nИнфузия учун бошқа эритмалар билан аралаштириш\nЛефлоцин® 5 мг/мл инфузия учун эритмаси қуйидаги инфузия учун эритмалар билан мутаносиб: 0,9 % ли натрий хлориди эритмаси, 5 % ли глюкоза моногидрати, Рингер эритмасидаги 2,5 % ли декстроза, парентерал озиқлантириш учун кўпкомпонентли эритмалар (аминокислоталар, углеводлар, электролитлар).\nПневмококклар чақирган ўпка яллиғланишини жуда оғир кечишида, Лефлоцин® препарати оптимал терапевтик самара бермаслиги мумкин.\naeruginosa чақирган госпитал инфекциялар мажмуавий даволашда талаб қилиши мумкин.\nЛефлоцин® препаратининг инфузия учун эритмасини тавсия этилган юбориш давомийлиги 500 мг учун 60 минутдан кам бўлмаслиги керак. Маълумки, офлоксацинни тегишли, инфузияси вақтида тахикардия ва қон босимининг вақтинчалик ошиши кузатилиши мумкин. Кам ҳолларда қон босимини бирдан тушиб кетишини оқибати сифатида циркулятор коллапс кузатилиши мумкин. Агар левофлоксацинни юбориш вақтида (офлоксациннинг l-изомери) қон босимини яққол пасайиши кузатилса, юборишни дарҳол тўхтатиш керак.\nКам ҳолларда тендинит ҳоллари юзага келиши мумкин. Кўпинча бу ахилл пайига тегишли бўлади ва пайни узилишига олиб келиши мумкин. Кекса ёшдаги пациентларда ва кортикостероидларни қабул қилаётган пациентларда тендинит ва пайларни узилиш хавфи ошади. Шунинг учун, агар уларга Лефлоцин® препарати буюрилса, бундай пациентларни синчковлик билан кузатиш керак. Агар пациентлар тендинит симптомлари пайдо бўлганини кузатишса, улар шифокор билан маслаҳатлашишлари керак. Тенденитга шубҳа қилинганда Лефлоцин® препарати билан даволашни зудлик билан тўхтатиш ва тегишли даволашни бошлаш керак (масалан, пайларнинг иммобилизациясини таъминлаш).\nClostridium difficile томонидан чақирилган касалликлар\nЛефлоцин® препарати билан даволаганда ва даволагандан кейин юзага келган, асосан оғир ҳоллардаги доимий давом этувчи ва/ёки геморрагик диарея Clostridium difficile чақирган касалликнинг симптомлари бўлиб, унинг оғирроқ шакли сохтамембраноз колит ҳисобланади.\nСохтамембраноз колитга шубҳа туғилганда Лефлоцин® препаратининг инфузиясини дарҳол тўхтатиш зарур ва пациентларни дарҳол самарани бир маромда сақлаб турувчи воситалар билан даволашни ± махсус даволашни (масалан, ванкомицинни перорал қабул қилиш) бошлаш керак. Бундай клиник вазиятда ичак моторикасини сусайтирувчи воситаларни қўллаш мумкин эмас.\nТиришишларга мойиллиги бўлган пациентлар\nАнамнезида тутқаноғи бўлган беморларда Лефлоцин® инфузия учун эритмасини қўллаш мумкин эмас. Фенбуфен ёки унга ўхшаш ностероид яллиғланишга қарши дори воситалари ёки теофиллин каби тиришишга тайёрликни оширувчи (тиришиш бўсағасини пасайтирувчи) ўхшаган дори воситалари билан бир вақтда даволаганда, марказий нерв тизимининг олдинги шикастланишлар бўлган пациентлар каби тиришишга мойиллиги бўлган пациентларда бошқа хинолонлар холидаги каби, ўта эҳтиёткорлик билан қўллаш керак (“Дориларнинг ўзаро таъсири” бўлимига қаранг). Конвульсиялар пайдо бўлган холларда левофлоксацин билан даволашни тўхтатиш керак.\nГлюкозо-6-фосфатдегидрогеназа фаоллигини яширин ёки мавжуд нуқсонлари бўлган пациентларда хинолон гуруҳи антибактериал воситалар билан даволанганда гемолитик реакцияларга мойиллик бўлиши мумкин, шунинг учун уларга левофлоксацинни эҳтиёткорлик билан қўллаш лозим.\nЛевофлоксацинни асосан буйраклар орқали чиқарилиши туфайли, буйрак фаолияти сусайган беморлар учун дозага тузатиш киритиш керак (“Қўллаш усули ва дозалари” бўлимига қаранг).\nЮқори сезувчанлик (ўта юқори сезувчанлик) реакциялари\nЛевофлоксацин бошланғич дозада қўллангандан кейин вақти-вақти билан юқори сезувчанликнинг жиддий потенциал фатал реакцияларини (масалан, хатто анафилактик шоккача бўлган ангионевротик шиш) чақириши мумкин (“Ножўя таъсирлари” бўлимига қаранг). Бундай ҳолларда дарҳол даволашни тўхтатиш ва шифокорга мурожаат қилиш керак.\nБарча хинолонлар холидаги каби, гипогликемия ҳоллари кузатилганлиги ҳақида маълумотлар бор, айниқса инсулин ёки перорал гипогликемик воситалар (масалан, глибенкламид) билан ёндош даволанувчи қандли диабети бўлган пациентларда. Қандли диабети бўлган пациентларда қонда глюкоза миқдорини синчковлик билан назорат қилиш тавсия этилади (“Ножўя таъсирлари” бўлимига қаранг).\nГарчи левофлоксацин қўлланилганда фотосенсибилизация жуда кам ҳолларда пайдо бўлса ҳам, ундан сақланиш мақсадида, пациентларга алоҳида заруратсиз кучли қуёш нурлари ёки сунъий ультрабинафша нурлари (масалан, солярийларда бўлиш, сунъий ультрабинафша лампалари) таъсирига дучор бўлмаслик тавсия этилади.\nК витамини антагонистларини қабул қилган пациентлар\nК витамини антагонисти (масалан, варфарин) билан бирга Лефлоцин® қабул қилган пациентларда коагуляцион тестлар кўрсаткичларининг мумкин бўлган ошиши (ПВ/ҳалқаро меъёрлаштирувчи нисбат) ва/ёки қон кетиши натижасида, агар бу дори воситалари бир вақтда қўлланса, коагуляцион тестларини кузатиш керак (“Дориларнинг ўзаро таъсири” бўлимига қаранг).\nХинолонлар, шу жумладан левофлоксацин қабул қилаётган пациентларда психотик реакциялар ҳақида хабар берилган. Кам ҳолларда, баъзан левофлоксациннинг фақат биргина дозасини қабул қилгандан кейин, улар суицидал фикрлар ва ўз-ўзини бузувчи хатти-ҳаракатли психотик реакцияларгача ривожланган (“Ножўя таъсирлари” бўлимига қаранг). Агар пациентда бу реакциялар пайдо бўлса, левофлоксацинни қабул қилишни тўхтатиш ва тегишли чора-тадбирларни қўриш керак. Анамнезида руҳий бузилишлари ва психотик касалликлари бўлган пациентларда левофлоксацинни эҳтиёткорлик билан қўллаш тавсия этилади.\nQТ интервалини узайиши\nQТ интервалини узайиш хавфининг маълум омиллари бўлган пациентларда фторхинолонларни, шу жумладан левофлоксацинни қўллашга эҳтиёткорлик билан ёндошиш керак, масалан:\nQТ интервалини узайишининг туғма синдроми;\nQТ интервалини узайишига олиб келувчи препаратларни ёндош қўллаш (масалан; ІА и III синфи аритмияга қарши воситалар, трициклик антидепрессантлар, макролидлар);\nмувофиқлаштирилмаган электролитлар дисбаланси (масалан; гипокалиемия, гипомагниемия);\nюрак касалликлари (масалан, юрак етишмовчилиги, миокард инфаркти, брадикардия) (“Қўллаш усули ва дозалари” (Кекса ёшдаги пациентлар) бўлими, “Дориланинг ўзаро таъсири” бўлими, “Ножўя таъсирлар” бўлими “Дозани ошириб юборилиши” бўлимига қаранг).\nФторхинолонлар, шу жумладан левофлоксацин қабул қилган пациентларда тез юз бериши мумкин бўлган сенсор ёки сенсомотор периферик нейропатия ҳақида хабар берилган.\nАгар пациентларда нейропатия симптомлари пайдо бўлса, қайтмас холатлар юзага келишини олдини олиш учун левофлоксацин қабул қилишни тўхтатиш керак.\nЛевофлокасацин қабул қилган пациентлар, сийдикда опиатларни аниқлаш сохта мусбат натижа бериши мумкин. Опиатларга мусбат натижаларни махсус усуллар ёрдамида тасдиқлаш зарурати туғилиши мумкин.\nАсосан оғир даражадаги асосий касаллиги масалан, сепсис бўлган пациентларда левофлоксацин қабул қилганда, ҳатто жигар етишмовчилигигача бўлган ҳаётга хавф солувчи некротик гепатитлар ҳақида хабар берилган (“Ножўя таъсирлари” бўлимига қаранг). Агар анорексия, сариқлик, сийдик рангини тўқлашиши, қорин соҳасида қичишиш ва оғриқ каби жигар касаллигининг кўринишлари ва белгилари пайдо бўлса, пациентларга даволашни тўхтатиш ва шифокорга мурожаат қилишни тавсия этиш керак.\nАвтотранспорт воситаларини бошқаришда ёки бошқа механизмлар билан ишлашда реакция тезлигига таъсир қилиш қобилияти.\nТранспорт воситаларини бошқарувчи, машина ва механизмлар билан ишловчи пациентлар, нерв тизимига нохуш таъсирини (бош айланиши, қўл-оёқларнинг қотиб қолиши, уйқучанлик, онгни чалкашиши, кўриш ва эшитишни бузилиши, юриш вақтида ҳаракат жараёнларини бузилишини) ҳисобга олишлари керак.\nҲомиладорлик ёки эмизиш даврида қўлланиши. Тадқиқотлар йўқлиги ва ўсувчи организмда бўғим тоғайларини хинолонли шикастланиши мумкин бўлганлиги туфайли, Лефлоцин® ни ҳомиладор ва эмизикли аёлларда қўллаш мумкин эмас. Агар Лефлоцин® билан даволаш вақтида ҳомиладорлик аниқланса, шифокорга хабар бериш керак.\nБолалар. Лефлоцин® препаратини болалар ва 18 ёшгача бўлган ўсмирларда, бўғим тоғайини шикастланиши инкор этилмаслиги сабабли, қўллаш мумкин эмас.\nЛефлоцин® препаратининг дозасини ошириб юборилишини мухим олдиндан айтиш мумкин бўлган симптомлари марказий нерв тизимига тегишли (бош айланиши, онгни бузилиши ва тиришиш хуружлари). Терапевтик дозадан юқори дозалар қўллагандаги текширув натижаларига кўра, QT-интервалининг узайиши кузатилган. Доза ошириб юборилган ҳолларда пациентни диққат билан, шу жумладан ЭКГ ни кузатиш керак.\nГемодиализ, шу жумладан перитонеал диализ ёки САПД, организмдан левофлоксацинни чиқариш учун самарали ҳисобланмайди. Ҳеч қандай специфик антидотлари йўқ.\n50 мл, 100 мл, 150 мл, 200 мл дан бутилкаларда; 1 бутилкадан қутида. 100 мл, 150 мл, 200 мл дан контейнерларда; 1 контейнер дан қутида.\nОригинал ўрамида, 250С дан юқори бўлмаган ҳароратда сақлансин. Ёруғликдан ҳимояланмаган эритмани 3 суткадан ортиқ сақлаш мумкин эмас.